ނިލަންދެއަތޮޅު އުތުރުބުރީ އަތޮޅުކައުންސިލުން 2019 ވަނައަހަރު ކުރިއަށް ގެންދިއުމަށް ރާވާފައިވާ ޙަރަކާތްތަކުގެ ތެރޭގައި ހިމެނޭ ރަށުކައުންސިލްތައް މޮނިޓަރ ކުރުމުގެ މަސައްކަތުގެ ތެރެއިން މިއަތޮޅު މަގޫދޫ ކައުންސިލްގެ އިދާރާ މޮނިޓަރ ކުރުމުގެ މަސައްކަތް 24 މާރިޗު 2019 ގައި ފައްޓައި 28 މާރިޗު 2019 ގައި ނިންމައިފިއެވެ. މަގޫދޫ ކައުންސިލްގެ އިދާރާއަކީ މިއަހަރު މޮނިޓަރކުރާ ދެވަނަ ކައުންސިލެވެ.\nމަގޫދޫ ކައުންސިލްގެ އިދާރާ މޮނިޓަރ ކުރުމުގެ މަސައްކަތް ފެށުމުގެ ކުރިން އެއިދާރާގެ ކައުންސިލަރުންނާއި މުވައްޒަފުން ހިމެނޭގޮތަށް ބައްދަލުވުމެއް ބާއްވައި، މޮނިޓަރިންގެ މަސައްކަތާބެހޭ ގޮތުން މަޢުލޫމާތު ދެވިފައި ވެއެވެ. އަދި މޮނިޓަރިންގެ މަސައްކަތް ނިންމުމަށްފަހު ބޭއްވި ބައްދަލު ވުމުގައި މޮނިޓަރިންގައި ފާހަގަ ކުރެވުނު ކަންތައްތަކާބެހޭ މަޢުލޫމާތުވެސް އެއިދާރާގެ ކައުންސިލަރުންނާއި މުވައްޒަފުންނަށް ދެވިފައިވެއެވެ.\n05- ޕްރޮޖެކްޓު އޮފިސަރ ޢަބުދުލް މުޢީދު ޢަބުދުއްރަޝީދު


Hulhudhoo gai binaakuraa zamaanee fenvaruge bodu miskithuge bingaa alhaifi - AO News\nއައްޑޫ ސިޓީ ހުޅުދޫގައި އަމިއްލަ ފަރާތަކުން ބިނާކުރާ ޒަމާނީ ފެންވަރުގެ ބޮޑު މިސްކިތުގެ ބިންގާ އަޅައިފިއެވެ.\nއިއްޔެ ހުޅުދޫގައި ބޭއްވި މި ރަސްމިއްޔާތުގައި ބިންގާ އަޅުއްވައިދެއްވީ މި މިސްކިތް ބިނާކުރައްވާ، ހުޅުދޫ، ޕާމްގްރޯވ ޑރ. ޢަލީ މުޒްނީ އާއި، އައްޑޫ ސިޓީ މޭޔަރ ޢަބްދުالله ޞާދިޤާއި، އިންތިޚާބީ މޭޔަރ ޢަލީ ނިޒާރު އަދި ޑރ. ޢަލީ މުޒްނީގެ ޢާއިލާގެ ބޭފުޅުންނެވެ.\nހުޅުދޫގައި ޒަމާނީ ފެންވަރުގެ އެކަށީގެންވާ ބޮޑު މިސްކިތެއް ޢިމާރާތްކުރުމަށް ޝަޢުޤުވެރިކަން ފާޅުކުރައްވާފައިވާ ޑރ. ޢަލީ މުޒްނީ އަށް އެކަމަށްޓަކައި ބިމެއް ދޫކުރުމަށް އައްޑޫ ސިޓީ ކައުންސިލުން ނިންމީ އައްޑޫ ސިޓީ ކައުންސިލްގެ3ވަނަ ދައުރުގެ 166 ވަނަ ރަސްމީ ޖަލްސާގައެވެ. ޖަލްސާގައި ބައިވެރިވެވަޑައިގެންނެވި މެންބަރުންގެ އިއްތިފާޤުން މިސްކިތް ބިނާކުރުމަށްޓަކައި ބިން ދޫކުރުމަށް ފާސްކޮށްފައިވާއިރު، އެ ދުވަހުގެ ޖަލްސާގައި ހުޅުދޫ ދާއިރާގެ ކައުންސިލަރ އިބްރާހީމް ޝުކުރީ ވިދާޅުވީ ހުޅުދޫގައި މިފަދަ މިސްކިތެއް ބިނާކުރުމަށް އަމިއްލަ ފަރާތުން ހުށަހެޅުއްވިކަމީ ހުޅުދޫގެ ރައްޔިތުންނަށް ލިބިގެންދާ ވަރަށް ބޮޑު ނިޢުމަތެއް ކަމުގައެވެ.\nއައްޑޫ ސިޓީ ހުޅުދޫގައި ޒަމާނީ ފެންވަރުގެ ބޮޑު މިސްކިތެއް ޤާއިމުކުރުމަށް ބިން ދޫކޮށްފައިވަނީ ހުޅުދޫ މާފިށި ސަރަޙައްދުންނެވެ. އެ ސަރަހައްދުން މިސްކިތެއް ޢިމާރާތް ކުރުމަށް ދޫކޮށްފައިވަނީ 10،000 އަކަފޫޓުގެ ބިމެކެވެ. ހުޅުދޫގައި ޢިމާރާތް ކުރާ ޒަމާނީ ފެންވަރުގެ މި މިސްކިތަކީ ދެ ފަންގިފިލާގެ މިސްކިތެކެވެ. މި މިސްކިތުގައި ކުލާސްރޫމުތަކާއި ލައިބްރަރީއެއްގެ އިތުރުން އަންހެން ބޭކަނބަލުން ނަމާދުކުރުމަށް ޚާއްޞަ ސަރަޙައްދެއް ހިމެނެއެވެ،\nހުޅުދޫ މީދޫން މިއަދު 12 މީހަކު ކޮވިޑަށް ޕޮޒިޓިވް ވެއްޖެ\nއޭޕްރީލް 15, 2021\nޢަލީ މުޒުނީ އަށް ހެއު ރަޙުމަތް ލައްވާށި.


ސާރޖަންޓް މޭޖަރ (ރިޓަޔަރޑް) ޢަބްދުއްސައްތާރު ޙުސައިން - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nސާރޖަންޓް މޭޖަރ (ރިޓަޔަރޑް) ޢަބްދުއްސައްތާރު ޙުސައިން\nދަފްތަރު. ނަންބަރު ރ.ސ. 2477\nސާރޖަންޓް މޭޖަރ (ރިޓަޔަރޑް) ޢަބްދުއްސައްތާރު ޙުސައިނަކީ، 1981 ވަނަ އަހަރުގެ ނޮވެންބަރު މަހުގެ 4ވަނަ ދުވަހުން ފެށިގެން މޯލްޑިވްސް ނޭޝަނަލް ޑިފެންސް ފޯސްގައި، ތެދުވެރިކަމާއި އިޚްލާޞްތެރިކަމާއެކު 39 އަހަރަށްވުރެ ދިގު މުއްދަތެއްގައި ޚިދުމަތް ކުރެއްވުމަށްފަހު،4ޖުލައި 2021 ގައި ދިވެހި ސިފައިންގެ ޚިދުމަތުން ޝަރަފުވެރިކަމާއެކު ވަކިވެވަޑައިގެންފައިވާ ސިފައިންގެ އިސް ޚިދުމަތްތެރިއެކެވެ.\nސާރޖަންޓް މޭޖަރ (ރިޓަޔަރޑް) ޢަބްދުއްސައްތާރު ޙުސައިން، އެމް.އެން.ޑީ.އެފް. އިން ހިންގެވި ގިނަ ކަންކަމުގައި ޢަމަލީގޮތުން ވަނީ ބައިވެރިވެވަޑައިގެންފައެވެ. މިގޮތުން، އެކި ދުވަސްވަރު ސިފައިންގެއިން ކޮށްފައިވާ ބޮޑެތި މަސައްކަތްތަކުގައްޔާއި، ޤައުމަށް ދިމާވި ބޮޑެތި ކަންކަމުގައި ސިފައިން ހަރަކާތްތެރިވިއިރު، އެ މަސައްކަތްތަކުގައި ބައިވެރިވެވަޑައިގެން، ވަރަށް އިޚްލާޞްތެރިކަމާއެކު މަސައްކަތް ކުރައްވައިފައި ވެއެވެ. 1988 ވަނަ އަހަރުގެ ނޮވެންބަރު މަހުގެ3ވަނަ ދުވަހު ރާއްޖެއަށް ކުރިމަތިވި ނުރައްކާތެރި ޢުދުވާނީ ޙަމަލައިގައި، މާތްވެގެންވާ އިސްލާމްދީނާއި، ދިވެހި ޤައުމާއި ރައްޔިތުންގެ ދިފާޢުގައި ކުރެއްވި ހިތްވަރުގަދަ މަސައްކަތްޕުޅުތައް ފާހަގަކޮށްލަންޖެހެއެވެ. އަދި 2004 ވަނަ އަހަރުގެ ޑިސެންބަރު މަހުގެ 26 ވަނަ ދުވަހު ރާއްޖެއަށް ކުރިމަތިވި ސުނާމީ ކާރިސާގައި، ދިވެހި ސިފައިން ކުރި އެންމެހައި މަސައްކަތްތަކުގައްޔާއި، 2011 ވަނަ އަހަރު އައްޑޫސިޓީގައި ސާރކް ސަމިޓް ބޭއްވުމަށްޓަކައި ކުރެވުނު ބުރަ މަސައްކަތްތަކުގައިވެސް، ޢަބްދުއްސައްތާރު ޙުސައިން ޢަމަލީގޮތުން ބައިވެރިވެވަޑައިގެންފައި ވެއެވެ.\nއެމް.އެން.ޑީ.އެފް.ގެ ޕްރައިވެޓް ރޭންކުން ފެށްޓެވި ޚިދުމަތް، ލާންސް ކޯޕްރަލް، ކޯޕްރަލް، ސާރޖަންޓް، ސްޓާފް ސާރޖަންޓް، ސާރޖަންޓް ފަސްޓް ކްލާސްގެ ރޭންކުގައިވެސް ޢަބްދުއްސައްތާރު ޙުސައިން ޚިދުމަތް ކުރައްވައިފައިވެއެވެ.\nސިފައިންގޭގައި އިޚްލާޞްތެރިކަމާއި ވަފާތެރިކަމާއެކު އަދާކުރެއްވި ޚިދުމަތްތަކުގެ ސަބަބުން ޢަބްދުއްސައްތާރު ޙުސައިނަށް ޝަރަފުގެ ނިޝާނުގެ ގޮތުގައި6މެޑެއްޔާއި،7ކުލަ ލިބިވަޑައިގެންފައި ވެއެވެ. ލިބިވަޑައިގެންނެވި މެޑެލްތަކުގެ ތެރޭގައި، އަޚްލާޤީ މެޑެލް، ސިފައިންގެ ޚިދުމަތުގެ މެޑެލް،3ނޮވެންބަރުގެ މެޑެލް، ސައްތައިގެ މެޑެލް، 17 ވަނަ ސާރކް ސަމިޓް މެޑެލް، މިނިވަން 50 ގެ މެޑެލް ހިމެނެއެވެ. ލިބިވަޑައިގެންނެވި ކުލަތަކުގެ ތެރޭގައި، ރައީސުލްޖުމްހޫރިއްޔާގެ ކުލައާއި، ދިގު މުއްދަތެއްގައި ޚިދުމަތް ކުރުމުގެ ކުލައާއި، އިޚްލާޞްތެރި ޚިދުމަތުގެ ކުލައާއި، ސިފައިންގެ ޚިދުމަތުގެ ކުލަ ހިމެނެއެވެ. އަދި އަޚްލާޤީ ކުލަ، ތިންފަހަރަށް ލިބިވަޑައިގެންފައި ވެއެވެ.


Bayern ge bodu bayah fahu Coach Kovac vakikohfi\nބަޔާންގެ ބޮޑު ބައްޔަށްފަހު ކޯޗް ކޮވާކް ވަކިކޮށްފި\nބަޔާންގެ ކޯޗް ކަމުން ދުރުކޮށްފައިވާ ކޮވާކް\nފްރެންކްފާޓް އަތުން 5-1 ވީ ބޮޑު ބައްޔާއެކު ބަޔާން މިޔުނިކްގެ ކޯޗް ނިކޯ ކޮވާކް ވަޒީފާއިން ވަކި ކޮށްފި އެވެ.\nކޮވާކްގެ ބަދަލުގައި ބަޔާންގެ ވަގުތީ ކޯޗަކަށް ހަމަޖައްސާފައި ވަނީ، އެސިސްޓެންޓް ކޯޗް ހެންސީ ފުލިކް އެވެ. ބުދަ ދުވަހު ޗެމްޕިއަންސް ލީގްގައި އޮލިމްޕިއާކޯސް އާ ދެކޮޅަށް ކުޅޭ މެޗާއި އަދި އަންނަ ހޮނިހިރު ދުވަހު ވާދަވެރި ބޫރޫޝިއާ ޑޯޓަމުންޑާ ދެކޮޅަށް ކުޅޭ މެޗުގައިވެސް ބަޔާން އަށް އިރުޝާދު ދެނީ ޖަރުމަންގެ ގައުމީ ޓީމުގައި ޔޯކިމް ލޯ ގެ ދަށުން ގައުމީ ޓީމުގެ އެސިސްޓެންޓް ކޯޗެއްގެ ގޮތުގައިވެސް ކުރިން މަސައްކަތް ކުރި ފްލިކް އެވެ.\nފްރެންކްފާޓަށް ކުރިން ކޯޗް ކޮށްދިން ކޮވާކް ބަޔާންގެ ކޯޗް ކަމާ ހަވާލުވީ މިދިޔަ ސީޒަން ފެށުމުގެ ކުރިންނެވެ. ވަރަށް އުނދަގޫކޮށް ދިޔަ ސީޒަންގައިވެސް އޭނާ ވަނީ ޖަރުމަން ލީގާއި ކަޕްވެސް އޭނާ ކުރިން ކުޅުނު ކުލަބަށް ކާމިޔާބު ކޮށްދީފަ އެވެ. ބަޔާން އަށް ކުރިން ކުޅުނު މިޑްފީލްޑަރު ކޯޗެއްގެ ގޮތުގައި ހޯދި އެ ކާމިޔާބާއެކު އޭނާ ވެފައި ވަނީ ކުޅުންތެރިޔެއްގެ ގޮތުގައިވެސް އަދި ކޯޗެއްގެ ގޮތުގައިވެސް ބަޔަން އަށް އެ ކާމިޔާބު ހޯދި ފުރަތަމަ ކޯޗުގެ ގޮތުގަ އެވެ.\nބަޔާން އިން ކޮވާކް ވަޒީފާއިން ވަކި ކުރީ ދެފަރާތުން ވާހަކަ ދެކެވިގެން އެއީ ދެފާރަތަށްވެސް އެންމެ ރަނގަޅު ގޮތް ކަމަށް ވާތީ އެވެ. "އަހަންނަށް ހީވަނީ މިއީ ކުލަބަށް މިވަގުތަށް އެންމެ ރަނގަޅު ގޮތް ހެން،" ކޮރޮއޭޝިއާ އަށް ނިސްބަތްވާ ކޮވާކް ބަޔާންގެ ވެބްސައިޓްގައި ބުނެފައި ވެއެވެ. "ނަތީޖާ ތަކާއި އެންމެ ފަހުން ކުޅުނު މެޗުތަކުގައި ޓީމުގެ ކުޅުން ހުރި ގޮތުން މިހާހިސާބަށް ދާން ޖެހުނީ."\nބަޔާންގެ މި ސީޒަންގެ ނަތީޖާތައް ރަނގަޅު ނުވުމުގައި ޓްރާންސްފާގައި ރަނގަޅު ޑީލްތަކެއް ނުހެދުން ސަބަބެއްކަމަށް ހިމެނެ އެވެ.


Dh. Atholhu Thauleemee Marukazuge3bureege imaaraathuge masakkai ninman5million rufiyaa ah bayakaa havaalukohfi | Mihaaru\nދ. އަތޮޅު ތައުލީމީ މަރުކަޒުގެ ތިން ބުރީގެ ކްލާސްރޫމު ނިންމުމުގެ މަސައްކަތުގެ އެއްބަސްވުމުގައި ބުރައުނީ ބްރަދާސްގެ މެނޭޖިން ޑައިރެކްޓަރު އަލީ ރަޝީދު އިބްރާހީމާއި (ކ) އާއި އެޑިއުކޭޝަން މިނިސްޓްރީގެ ސީނިއާ ޕޮލިސީ އެގެޒެކެޓިވް އިބްރާހިމް އިސްމާއިލް ސޮއިކުރައްވައި، ސަލާންކުރައްވަނީ.\nދ. އަތޮޅު ތައުލީމީ މަރުކަޒުގެ ތިން ބުރީގެ އިމާރާތުގެ މަސައްކަތް ނިންމަން5މިލިއަން ރުފިޔާއަށް ބަޔަކާ ހަވާލުކޮށްފި\n13 ސެޕްޓެމްބަރ 2018 - 18:05 1 comment\nދ. ކުޑަހުވަދޫގައި ހުންނަ އެ އަތޮޅު ތައުލީމީ މަރުކަޒުގައި އިމާރާތްކުރަން ފަށާފައިވާ ތިން ބުރީގެ ކްލާސް ރޫމުގެ ނުނިމި ހުރި މަސައްކަތްތައް ނިންމަން 5.8 މިލިއަން ރުފިޔާ އަށް ބަޔަކާ ހަވާލު ކޮށްފި އެވެ.\nއެޑިއުކޭޝަން މިނިސްޓްރީގައި ބޭއްވި ރަސްމިއްޔާތެއްގައި މި މަސައްކަތް ހަވާލުކުރީ ބުރައުނީ ބްރަދާސް ކިޔާ ކުންފުންޏަކަށެވެ. މި އެއްބަސްވުމުގައި އެޑިއުކޭޝަން މިނިސްޓރީގެ ސީނިއާ ޕޮލިސީ އެގެޒެކެޓިވް އިބްރާހިމް އިސްމާއިލާއި ބްރައުނީ ބްރަދާސްގެ މެނޭޖިން ޑައިރެކްޓަރު އަލީ ރަޝީދު އިބްރާހީމް މި ރަސްމިއްޔާތުގައި ސޮއިކުރެއްވި އެވެ.\nމިއީ ނުވަ ކުލާސްރޫމު ހުންނަ ގޮޮތަށް ތިން ބުރިއަށް އިމާރަތްކޮށްފައިވާ ތަނެކެވެ. ރަސްމިއްޔާތުގައި ވާހަކަ ދައްކަމުން އިބްރާހިމް އިސްމާއިލް ވިދާޅުވީ ކްލާސްރޫމްތައް ނިންމަން ދިނީ އެއް އަހަރު ކަމަށެވެ. އަދި އަންނަ އަހަރުގެ އޮގަސްޓު މަހު އެ އިމާރާތް ބޭނުން ކުރެވޭނެ ކަމަށް ވެސް އޭނާ ވިދާޅުވި އެވެ.\nދ. އަތޮޅު ތައުލީމީ މަރުކަޒުގައި 787 ދަރިވަރުން ތައުލީމް ހާސިލުކުރެ އެވެ. އެތަނުގައި މިވަގުތު ހުރީ 28 ކްލާސްރޫމެވެ.\nއިތުރު ލިޔުންތައް ސްކޫލް ތައުލީމް އެޑިއުކޭޝަން މިނިސްޓްރީ ދ. އަތޮޅު އިބްރާހިމް އިސްމާއިލް\nނައިފަރު ސްކޫލުގައި 10 ކްލާސްރޫމް އަޅަން ހަވާލުކޮށްފި


އިޚްލާޞްތެރިކަމާއިއެކު ރޯދަ ހިފާ މީހާ ރޯދަ ވީއްލަން ބޭނުންކުރާ ތަކެތި އާދައާ ޚިލާފަށް މީރުކަމުގަ އިޙްޞާޞް ކުރެވޭނެ!\nބައެއް މީހުންނަކީ ޢާންމު ދިރިއުޅުމުގައި ބައެއް ތަކްލީފްތަކާއިއެކު އުޅެން ޖެހިފައިވާ މީހުންނެވެ. އެހެން ކަމާއިއެކުވެސް ރަމަޟާން މަހު އިޚްލާޞްތެރިކަމާއިއެކު ރޯދަ ހިފާނަމަ ވަރަށް ގިނަ ކަންކަން ލުއިކަން ފާހަގަކުރެވޭނެއެވެ. ތަކްލީފް އުފުލަން ޖެހުނު ނަމަވެސް އެ ތަކްލީފްތައް އެހެން މަސްމަހަށްވުރެ ލުއިކަން ފާހަގަކުރެވޭނެ އެވެ. ހިތްހަމަޖެހުން ބޮޑުކަންވެސް ފާހަގަކުރެވޭނެއެވެ. އެއީ ރަމަމާން މަހުގައި ﷲ ތައާލާ ލައްވަވާފައިވާ ބަރަކާތުގެ ސަބަބުންނެވެ.\nމިކަމުގެ އެންމެ ބޮޑު އެއް ހެއްކަކީ ރޯދަ ވީއްލާ ވަގުތު ބޭނުންކުރާ ކާބޯތަކެތި އާދައާއި ޚިލާފަށް މީރުކަމުގައި އިޙްޞާޞް ކުރެވުމެވެ. ﷲ ތައާލާ އަންގަވާފައިވާ ގޮތަށް ރޯދަ ހިފައި ރޯދަ ވީއްލާ މީހާއަށް އެކަން ވަރަށް ރަނގަޅަށް އިޙްޞާޞްކުރެވޭނެއެވެ. އެއީ އެތަކެތީގައި ﷲ ތަޢާލާ ލައްވަވާ ބަރަކާތުގެ ސަބަބުންނެވެ.\nރަމަޟާން މަހަކީ ﷲ ތައާލާ އާއި އޮންނަ ގުޅުންތައް އައުކޮށް އިތުރަށް ބަދަހިކުރުމުގެ މައްސަރެވެ. ރަމަމާން މަހުގައި ކުރާ އަޅުކަމުގެ ސަވާބާއި ދަރުމަ އެހެން މަސްތަކަށްވުރެ އެތައް ގުނައަކަށް އިތުރުކޮށްދެއްވަވާފައިވަނީ އެކަމަށްޓަކައެވެ. ވީމާ ރަމަޟާން މަސް އައުމުން ކޮންމެ މީހަކުވެސް އެކަމަށްޓަކައި ގަދައަޅައި މަސައްކަތްކުރަންވާނެއެވެ. މުޅި ރަމަމާން މަސް ޚާއްޞަކުރަންވީ އެކަމަށެވެ. ވީހައި ގިނަ ހެޔޮ އަމަލުތައްކޮށް ވީހައި ބޮޑަށް ﷲ ތާޢާލާ އާއި ކުއްތަންވުމަށެވެ.\nކޮންމެ މުސްލިމަކީވެސް ﷲ ތަޢާލާ އާއި ކޮންމެވެސް މިންވަރަކަށް ގުޅުން އޮންނާނެ މީހެކެވެ. އެ ގުޅުންތައް އައު ނުކުރާނަމަ އަބަދުވެސް ދާނީ ހީނަރުވުމުންނެވެ. ހީނަރުވަމުން ގޮސް ކެނޑިގެންދާ މިންވަރަށް ކަންކަން ހިނގައިދާނެއެވެ. ވީމާ ރަމަޟާން މަހަކީ އެ ޙާލަތު ބަދަލުކޮށް ﷲ ތަޢާލާ އާއި ތިމާއާއި ދެމެދުގައި އޮންނަ ގުޅުންތައް ތާޒާކުރަން ﷲ ދެއްވަވާފައިވާ ރަނުގެ ފުރުޞަތެވެ.\nސްޕަމާކެޓުތަކުގައި ސޭލް އެޅުވުމުން ވީހައި ގިނަ ތަކެތި ގަނެ ގޭތެރެ ފުރައިލަމުއެވެ. އަހަރުގެ ކުރިއަށް އޮތް ދުވަސްތަކުގައި ބޭނުންކުރާނެ ވަރަށްވެސް ތަކެތި ގަންނަމުއެވެ. ރަމަޟާން މަހުގެ މިސާލަކީވެސް ހަމަ އެއީއެވެ. ﷲ ތާޢާލާ ވަނީ ރަމަޟާން މަހު ހިފާ ރޯދައިގެ އިތުރުން ކުރާ ކޮންމެ އަޅުކަމެއްގެ ސަވާބުވެސް އެތައް ގުނައަކަށް އިތުރު ކުރައްވަވައިފައެވެ. ވީމާ ވީހައި ގިނައިން ހެޔޮ އަމަލުތައްކޮށް ވީހައި ގިނަ ސަވާބާއި ފައިދާ ލިބިގަންނަން ގަދައަޅައި މަސައްކަތްކުރަން ޖެހޭނެއެވެ.\nހަމަ މިކަމުގައި އެހެން އިލްމުވެރިއަކު ވިދާޅުވެފައިވެއެވެ.\n"ބައެއް މީހުން އެކަން މެދުވެރި ވަނީ އެހައި ބޮޑަށް ބަނޑުހައިވެފައި ހުންނާތީ ކަމަށް ބުނެފާނެއެވެ. އެފަދައިން ބުނާ މީހުން ނިކަން ރޯދަ ނުހިފައި، 14، 16 ވަރަކަށް ގަޑިއިރު ނުކައި ހުރެފައި ހަމަ އެތަކެތި ކައިބަލާށެވެ! ތަފާތު އިޙްޞާޞް ކުރެވޭނެއެވެ. މާނައަކީ ރޯދަ ވީއްލުމާއި އެއް ރަހަ ނުލާނެ ކަމެވެ. ނިކަން އަޖުމަ ބަލައިލަބަލާށެވެ!"


Pilot Hoadhumah Mbappe 27,000 Pound Hadhiyaa Kohfi – adduLIVE\nޕައިލެޓު ހޯދުމަށް އެމްބާޕޭ 27،000 ޕައުންޑު ހަދިޔާކޮށްފި\nFeb 10, 2019, 19:32 ހަސަން ރަޝީދު\nފްރާންސްގެ ނޯންޓްސް އިން ވޭލްސްގެ ކާޑިފަށް ދަތުރުކުރަނިކޮށް ވެއްޓުނު ފްލައިޓުގެ ކެޕްޓަން ޑޭވިޑް އައިބޮޓްސަން ހޯދުމަށް އޭނާގެ އާއިލާ އިން ކުރަމުންދާ މަސައްކަތަށް ޕީއެސްޖީ އަށް ކުޅެމުން އަންނަ ފްރާންސްގެ ޒުވާން ފޯވާޑް ކިލިއަން އެމްބާޕޭ 27،000 ޕައުންޑު ހަދިޔާކޮށްފިއެވެ.\nމިދިޔަ މަހުގެ 21 ވަނަ ދުވަހުގެރޭ ވެއްޓުނު އެ ފްލައިޓުން އައިބޮޓްސަން އާއެކު ކާޑިފް އަށް ދާދިފަހުން ސޮއިކުރި އާޖެންޓީނާގެ ފޯވާޑް އެމިލިއާނޯ ސަލާ ވެސް ދަތުރުކުރިއެވެ. އެމީހުންގެ ދަތުރުކުރި ފްލައިޓާއި އަދި ސަލާގެ ހަށިގަނޑު މިހާރު ވަނީ ފެނިފައެވެ. ނަމަވެސް އައިބޮޓްސަން އަދި ފެނިފައިނުވާއިރު އޭނާ ހޯދުމުގެ މަސައްކަތް މިހާރު ވަނީ ހުއްޓާލާފައެވެ.\nއެމީހުން ހޯދުމުގެ މަސައްކަތް މިދިޔަ މަހުގެ 24 ވަނަ ދުވަހު ވެސް ހުއްޓާލިއިރު، ސަލާ ހޯދުމަށް މަސައްކަތް އަލުން ފެށީ ގޯފަންޑްމީ ވެބްސައިޓްގައި ހުޅުވި އޮންލައިން ފަންޑެއް މެދުވެރިކޮށް އަމިއްލަ ކުންފުންޏަކާ ގުޅިގެންނެވެ. އެގޮތުން އައިބޮޓްސަންގެ އާއިލާ އިން ވެސް މިހާރު ވަނީ އޭނާ ހޯދުމަށް އެފަދަ ފަންޑެއް ހުޅުވާފައެވެ.\nއެ ފަންޑަށް އެމްބާޕޭ 27،000 ޕައުންޑު މިއަދު ހަދިޔާކޮށްފައިވާއިރު، އިނގިރޭސި ގައުމީ ޓީމުގެ ކުރީގެ ކެޕްޓަން ގެރީ ލިނެކާ ވަނީ 1000 ޕައުންޑު ހަދިޔާކޮށްފައެވެ. އައިބޮޓްސަންގެ އާއިލާ އިން މަސައްކަތް ކުރަމުންދަނީ ޖުމްލަ 300،000 ޕައުންޑު އެ ފަންޑަށް ހޯދުމަށެވެ.\nއައިބޮޓްސަންގެ އާއިލާއިން ބުނީ އޭނާ ހޯދުމުގެ މަސައްކަތް ހުއްޓާލިކަން އެންގުމުން އާއިލާ އިތުރު ހިތާމަވެރިކަމެއްގެ ތެރެއަށް ގޮސްފައިވާ ކަމަށާއި އޭނާ އަނބުރާ ގެއަށް ގެންނަން ބޭނުންވާ ކަމަށެވެ.\n"ފްލައިޓު ވެއްޓުނު ސަރަހައްދުގައި އައިބޮޓްސަން އެކަނި އޮތުމަކީ އަހަރުމެންގެ ހިޔާލަށް ގެންނަން ބޭނުންވާ ކަމެއް ވެސް ނޫން. އަހަރުމެން ބޭނުންވަނީ އޭނާ ގެއަށް ގެންނަން. އޭރުން އަހަރުމެންނަށް އޭނާގެ ޖަނާޒާގެ ކަންކަން ވެސް ކުރިއަށް ގެންދެވޭނީ" އާއިލާ އިން ބުންޏެވެ.


އީގަލްސްއަށް ތިންޕޫއިން ދޫ ދިނުމެއް ނެތް - ތިންޕޫގެ ކޯޗް އީގަލްސްއަށް ތިންޕޫއިން ދޫ ދިނުމެއް ނެތް - ތިންޕޫގެ ކޯޗް\nއީގަލްސްއަށް ތިންޕޫއިން ދޫ ދިނުމެއް ނެތް - ތިންޕޫގެ ކޯޗް\nއޭއެފްސީ ކަޕްގެ ކޮލިފައިން މެޗްގެ ކުރިން ބޭއްވި ނޫސްވެރިންގެ ބައްދަލުވުމުގައި ތިންޕޫ ސިޓީގެ ކޯޗް ނަވަން ދެންޑަޕް\nލީގުގައި ކުލަބް އީގަލްސްއިން ރަގަނޅު ނަތީޖާތަކެއް ނެރެމުން ނުދިޔަނަމަވެސް، ތިންޕޫ ސީޓީން އޭއެފްސީ ކަޕްގެ ކޮލިފައިންގެ މެޗަށް ނިކުންނާނީ އީގަލްސްއަކީ ވަރުގަދަ ޓީމެއްގެ ގޮތުގައި ދެކިގެންކަމަށް ތިންޕޫ ސިޓީގެ ކޯޗު ނަވަން ދެންޑަޕް ބުނެފިއެވެ.\nއޭއެފްސީ ކަޕްގެ ކޮލިފައިންގައި ރާއްޖޭގެ ކުލަބް އީގަލްސް އާއި ބޫޓާންގެ ޗެންޕިއަން ތިންޕޫ ސިޓީ ވާދަކުރާ މެޗްގެ ކުރިން ނޫސްވެރިންނާއި ވާހަކަދައްކަމުން އެޓީމުގެ ކޯޗު ނަވަން ދެންޑަޕް ބުނީ ކުލަބް އީގަލްސްގެ މާބޮޑު މަޢުލުމާތެއް މިމެޗާއި ކުރިމަތިލާއިރު ނެތްކަމަށެވެ. ހަމައެކަނި އެގެނީ މިއަހަރުގެ ލީގްގައި އެޓީމުން މާރަގަނޅު ކުޅުމެއް ދައްކަމުން ނުދާކަމަށެވެ. ނަމަވެސް މިމެޗުން މޮޅުވެގެން ނޫންގޮތަކަށް އިތުރު މެޗެއް ކުޅުމުގެ ފުރުސަތު ނެތުމާއެކު މިމެޗަށް ތިންޕޫ ސިޓީން ނިކުންނާނީ ވަރަށް ރަގަނޅަށް ތައްޔާރުވެގެންކަމަށާއި ހަމައެގޮތަށް ކުލަބް އީގަލްސްއިންވެސް މެޗް ފަސޭހަކޮށް ނުލާނެކަމަށް ތިންޕޫ ސިޓީގެ ކޯޗް ނަވަން ދެންޑަޕް ބުނެފިއެވެ.\nތިންޕޫ ސިޓީއިންވަނީ 2017ވަނަ އަހަރު އޭއެފްސީ ކަޕްގެ ކޮލިފައިންގައި ރާއްޖޭގެ ކުލަބް ވެލެންސިޔާއާއި ވާދަކޮށްފައެވެ. ކުލަބް އީގަލްސްއާއި ވާދަކުރާ މެޗަކީ އެޓީމް ރާއްޖޭގެ ޓީމަކާއި ދެކޮޅަށް ކުޅޭ ދެވަނަ މެޗްކަން ފާހަގަކޮށްލެވެއެވެ. ތިންޕޫ ސިޓީގެ ކޯޗް ނަވަން ދެންޑަޕް ބުނީ 2017 އާއި މިހާރު ހާލަތު ވަރަށް ބޯޑަށް ބަދަލްތަކެއް އައިސްފައިވާކަމަށާއި ތިންފޫ ސިޓީގެ ޓީމްވެސް މިހާރު ވަރަށް ވަރުގަދަވާނެކަމަށެވެ.\n"ތިމްޕޫ ސިޓީ މީގެ ކުރިންވަނީ މިދަނޑުގައި ވެލެންސިއާއާ ދެކޮޅަށް ކުޅެފަ. އޭރުގެ ޓީމު ވަރަށް ތަފާތުވާނެ، އޜރު ހުރީވެސް އެހެން ކޯޗެއް. ކުޅުންތެރިންނަށްވެސް މިވަނީ ވަރަށް ބޮޑު ބަދަލުތަކެއް އައިސްފަ. މުޅި ޓީމު ކަހަލަ ގޮތަކަށް މިހާރުވަނީ ބަދަލުވެފަ. މި ޓީމާއި ހަވާލްވެ އެއް އަހަރަށް ވުރެއް ގިނަ ދުވަސްވީ އިރު، ޓީމްވަނީ ވަރަށް ބޮޑުތަން ރަގަނޅުކޮށްފަ. ޓީމް ވަރަށް ވަރުގަދަވާނެ. މިއީ މުޅިން ތަފާތު ޓީމް. މިމެޗް މާލޭގައި ކުޅެން ޖެހުމުން އީގަލްސްއަށް ފައިދާތަކެއް ކުރާނެކަމަށް ގަބޫލް ކުރެވޭ. ނަމަވެސް މެންޓަލީ ތިންޕޫ ސިޓީގެ ކުޅުންތެރިން ވަރުގަދަ ވެއްޖެއްޔާ އީގަލްސްގެ މައްޗަށް ކުރި ހޯދޭނެ." ތިންޕޫ ސިޓީގެ ކޯޗް ނަވަން ދެންޑަޕް ބުންޏެވެ.\nތިންޕޫ ސިޓީ މިމެޗަށް އައިސްފައިވަނީ އިންޑިޔާގައި ފަތިތަކުރުންތަކެއް ކުރިއަށް ގެންދިއުމަށްފަހުއެވެ. އީގަލްސް އާއި ތިމްޕޫ ކުޅޭ މެޗު ފަށާނީ މާދަމާ ހަވީރު4ޖަހާއިރު، މެޗް ކުޅުމަށް ހަމަޖެހިފައިވަނީ ރަސްމީ ގަލޮޅު ބޯޅަ ދަނޑުގައިއެވެ.


Kyiv kairin sifain fahathah jassaaney kamah Russia in buni namaves ithubaareh nukuran: Zelenskyy - vNews.mv\nކިޔޭވް ކައިރިން ސިފައިން ފަހަތަށް ޖައްސާނޭ ކަމަށް ރަޝިޔާއިން ބުނިނަމަވެސް އިތުބާރެއް ނުކުރަން: ޒެލެންސްކީ\nސައިފް އަޒްހަރު 30 March 2022, 11:14\nޔޫކްރެއިންގެ ވެރިރަށް ކިޔޭވްގެ ވަށައިގެންވާ ސަރަހައްދުތަކުން ސިފައިން ފަހަތަށް ޖައްސާނޭ ކަމަށް ރަޝިޔާއިން ބުނި ނަމަވެސް، އެ ވާހަކަތަކަށް އިތުބާރު ނުކުރެވޭ ކަމަށް ޔޫކްރެއިނުން ބުނެފިއެވެ.\nއެހެން ނަމަވެސް، ޔޫކްރެއިންގެ ރައީސް ވޮލޮޑިމީރް ޒެލެންސްކީ ވިދާޅުވީ، ރަޝިޔާއިން އެހެން ބުނި ނަމަވެސް، ކިޔޭވް ދިފާއު ކުރުމަށް އަޅާފައިވާ ފިޔަވަޅުތަކަށް ލުއި ނުދެއްވާނޭ ކަމަށެވެ.\nޔޫކްރެއިނަށް ހަމަލާދީ ސުންނާފަތި ކުރަމުންދާ ގައުމެއްގެ މަންދޫބަކު އެގޮތަށް ދައްކަވާ ވާހަކައަކަށް އިތުބާރު ކުރަންވީ އެއްވެސް ސަބަބެއް ނެތްކަމަށްވެސް ޒެލެންސްކީ ވިދާޅުވިއެވެ.\nޒެލެންސްކީ ވިދާޅުވީ، ޔޫކްރެއިންގެ ރައްޔިތުންނަކީ މޮޔައިން ނޫން ކަމަށެވެ.\nރަޝިޔާ ސިފައިން ވޭތުވެދިޔަ 34 ދުވަހު ޔޫކްރެއިނަށް ދެމުންގެންދާ ހަމަލާތަކާއި، ފާއިތުވެދިޔަ 8 އަހަރުތެރޭ ޑޮންބަސްގައި ހިނގަމުންދާ ހަނގުރާމައިން، އާރުލާ ނަތީޖާއަކަށްނޫނީ އިތުބާރު ކޮށްގެން ނުވާނޭކަން ޔޫކްރެއިންގެ ރައްޔިތުންނަށް މިހާރު ދަސްވެފައިވާ ކަމަށްވެސް ޔޫކްރެއިންގެ ރައީސް ވިދާޅުވިއެވެ.\nރަޝިޔާ ސިފައިންގެ ފައުޖުތައް އަލުން ރުކުރުވާލުމުގެ މަސައްކަތް ކުރަމުންދާ ކަމުގެ ނިޝާންތައް ފެންނަމުންދާ ކަމަށާއި، އޭގެ ބޭނުމަކީ އިރުމަތީގައި ދެމުންގެންދާ ހަމަލާތައް އިތުރަށް ވަރުގަދަ ކުރުން ކަމަށްވެސް އަސްކަރިއްޔާއިން ބުނެފައި ވެއެވެ.\nއެމެރިކާގެ ދިފާއީ ވުޒާރާ، ޕެންޓަގަނުން ބުނެފައިވަނީ، ކިޔޭވްގެ ރަށްބޭރުގައި ތިބި ކުދިކުދި ފައުޖުތައް އެމީހުން ތިބި ތަންތަނުން ދުރަށް ޖައްސަން ފަށާފައިވާ ކަމަށާއި، އެކަމަކު އެއީ އަލުން ރުކުރުވާލަން ކުރާ ކަމެއް ކަމަށެވެ.


އަންނަންދެން ހުންނާނަން ލޯބިން 30 – Esfiya\nއަންނަންދެން ހުންނާނަން ލޯބިން 30\n6 އަހަރު ފަސް\nއިރުއޮއްސެމުން ދިޔަ ވަގުތެވެ. އަތިރިމަތީގައި މަޖާ ނަގާފައި އުޅުން މީހުންތައްވެސް މިހާރު އެމީހުންގެ ގޭތަކަށް ހިނގައްޖެއެވެ. ނަމަވެސް 25 އަހަރުގެ ތާރާ އަދިވެސް ދާކަށް ހިޔާލެއް ނުކުރެއެވެ. ހީވާގޮތުން އިރުއޮއްސުން ކަންވެސް އޭނާއަށް ނޭނގޭ ކަހަލައެވެ.\nތާރާގެ ކުރިމަތިން ސިފަވަމުން ދިޔައީ މީގެ6އަހަރު ކުރީގެ ހަނދާންތަކެވެ. ލޯބިވެރިޔާއާއެކު ހޭދަކުރެވުނު ފޮނި ދުވަސްތަކެވެ. ދެމީހުން ބައްދަލު ވި ގޮތެވެ. ފުރަތަމަ އެކަކު އަނެކަކު ދެކެ ވީ ނަފްރަތެވެ. އެ ނަފްރަތު ލޯތްބަށް ބަދަލު ވީގޮތެވެ. އެ ލޯބި ވެއްޔާ މޮޑެވިގެން ދިޔަ ގޮތެވެ. އެއަށްފަހު އަނެއްކާވެސް ލޯބީގެ ކުރި ފެޅުމަށްފަހު ފޯދުމުގެ ކުރިން މަރުވެގެން ދިޔަ ގޮތެވެ.\nކިޔާން އާއެކު ސައިކަލް ދުއްވަލަން ދިޔަ ދުވަސްތަކުގެ ހަނދާނެވެ. ކިޔާން އޭނައަށް ލޯބި ހުށަހެޅި ދުވަހުގެ ހަނދާނެވެ. އެކުގައި އިރުއޮއްސޭ ވަގުތު އެ މަންޒަރު ބަލަން ތިބޭ ހަނދާނެވެ. ކިޔާން އާއެކު އުޅޭއިރު ކުދިކުދި ކަންކަމާ ކުރާ ޝަކުވާއެވެ. ދެމީހުން ކުރާ ޒުވާބެވެ. ތޮޅޭ ތޮޅުން ތަކެވެ. ޖަހާ ސަކަރާތެވެ. އެ އުފާވެރި ދުވަސްތަކެވެ.\nނަމަވެސް އެއީ މީހާރު އޭނާގެ މާޒީއެވެ. އިންގްލެންޑަށް ބަދަލުވުމުގެ ކުރިން އޭނާ ވަނީ އެ ހަނދާންތައް ރާއްޖޭގައި ކަފުން ކޮށްފައެވެ. ނަމަވެސް އެ ހަނދާންތައް އަނބުރާ އެއައީއެވެ. އަނބުރާ އެ ފަސްގަނޑަށް ދާ ދުވަސް ވެސް އައިސް ޖެހުނީއެވެ.\nތާރާ އަތަށް ގިޓާ ހިޔަވަރު ކޮށްލިއެވެ.\n“މި ވާވަރު ބުނެދޭ ހިތްވޭ\nކަލާޔަށް އަންގާ ހިތްވޭ\nތިލޯތްބަށް އެދިގެން ދާ ހިތްވޭ\nމަގޭ ހިތް މޮޔަ ވާ ވަރުވޭ\nމަގޭ ހިތް ހުއްޓޭ ގޮތްވޭ\nއަރާމެއް މިހިތަށް ބޭނުންވޭ\nކަލާ ފެނުމުން ހީވަނީ އަހާ ހެންނޭ\nޝަކުވާ ހިތާ ކުރެވޭ ރޮމުން\nމިދެލޯ ފޮހެލާދޭން ކަލާ އަންނާށޭ\nއިންތިޒާރުގައި ހުންނަމޭ ލޯބިވާ…”\nއަސަރުން ފުރިގެންވި އަޑަކުން ތާރާ ލަވަ ކިޔާލިއެވެ. ނަމަވެސް އަޑު ބެދިގެން ދިޔައީ ހިތަށް ކުރި އަސަރުންނެވެ. ލޯ މަރާލުމުން ވެސް އޭނާގެ ހިތި މާޒީގެ ސަފްޙާތައް އޭނާ ލޯކުރިމަތީ އުކެމުން ދިޔަ ފަދައެވެ.\nދެވަނަ ބައި ކިޔަން ތާރާ އަނގަ ހުޅުވާލިއެވެ. ނަމަވެސް ހުއްޓާލީ މީހަކު އޭނާގެ ނަމުން ގޮވާލުމުންނެވެ.\nލޮލުން ފޭދުން ކަރުނަތައް ފުހެލަމުން ތާރާ އިސްއުފުލާ ބަލައިލިއެވެ. އޭނާ އާއި ދިމާއަށް ހިނގާފައި އައި ޒުވާނާ ފެނުނެވެ. “އިންނު.” ތާރާ ގޮވާލިއެވެ. “މިއަދު ގެއަށް ވެސް ނާންނަ ދުވަހަކީތަ؟7ޖަހަނީނު.” އީމާން ތާރާ ގާތު ހުއްޓިލަމުން އެއްސެވެ. “ދާން މިއުޅެނީ. ނަގާ ދީބަ.” ތާރާ އީމާންއަށް އަތް ދިއްކޮށްލިއެވެ. ހީލަމުން އީމާން ތާރާގެ އަތުގައި ހިފާ ނަގާދިނެވެ.\n“ރާރާ މިތާ ގިޓާ ޖަހަން އިންއިރު ގޭތެރޭގަ އެބަ ބަޑި ޖަހާ.” އީމާން ބުނެލިއެވެ.\n“އޭނ؟ ބަޑި ޖަހަ… އޮހް ގޯޑް. ޑޯންޓް ޓެލް މީ ދޭ އާ ފައިޓިން އެގެއިން.” ތާރާ އީމާންގެ މޫނަށް ބަލައިލިއެވެ. “ޔަޕް. ދޭ އާ. ކައި އެން ވީ… ބޯ ހަލާކު. އެދެމީހުން ދެން ރައްޓެހި ވާން ވީނު އެވަރު ނުކޮށް؟” އީމާން ދެފަރާތަށް ބޯ ހޫރާލަމުން ބުންޏެވެ.\n“ހީ ވޭތަ؟ ވީ އެއްބަހެއް ނުވާނެ ލައިކް ވާ ކަމަކަށް. ކައިދޮންބެގެ ކަމަކަށް ވާނީ ވީއަށް އުނދަގޫ ކުރުން ނޫނީ ފްލާޓް ކުރުން.” ތާރާ ހީލިއެވެ.\n“އަހަހަހަ. ހިނގާ ދާން ދޯ. ސަނީ މީހާރު ހުންނާނީ ބޯ ގޮވާފަ ކަންނެ. ނޭނގެ އެމީހުން މަރާ ނުލާ ކަމެއް ވެސް. އައި މީން އިފް ޝީ އެކްޗުއަލީ ޑިޑް ދެޓް އައި ވޯންޓް ބީ ސަޕްރައިޒްޑް.” އީމާން ހިނިގަނޑެއް ޖަހާލިއެވެ.\nދެމީހުން ހެމުން ގޮސް އީމާންގެ ކާރަށް އަރައިގެން ތާރާ މެން ގެއަށް ދިޔައެވެ. އެ ގެއަކީ3ބުރިއަށް ނަގާފަ ހުންނަ ރީތި ގެއެކެވެ. އެގޭގެ ވެރިފަރާތަކީ އީމާންއެވެ. އީމާން އާއި ކައިލާން އަދި ތާރާ އުޅެނީ އެގޭގައެވެ. ދިވެހި ކުދިންތަކެއް ވީމަ އެއްކޮށް އުޅެން ފަސޭހަ ވާނެތީއެވެ.\nވީރާ އަކީ ވެސް ރާއްޖެ ކުއްޖެކެވެ. އުޅެ ބޮޑުވީ އިންގްލެންޑް ގައެވެ. އޭނާ އުޅެނީ އޭނާގެ އާއިލާ އެއްކޮށް ނަމަވެސް ވަރަށް ގިނައިން ތާރާމެން ގެއަށް އަންނާނެއެވެ. އެއީ ތާރާގެ ރައްޓެހި ކަމުގައެވެ. އެދެމީހުން ދިމާވީ ތާރާ ދާ ކޮލެޖުންނެވެ.\nސަނަމް އަކީ ވެސް އެދެކުދިންނާ އެއްކޮށް އެއް ކޮލެޖަކަށް ދާ ކުއްޖެކެވެ. އެކުދިންނާއި ހިލާފަށް ސަނަމް އަކީ އިންޑިޔާގެ މުސްލިމް އަވަށަކަށް ނިސްބަތްވާ ކުއްޖެކެވެ. ނަމަވެސް އުޅެ ބޮޑުވީ ދުބާއީގައެވެ. އުމުރުން 15 އަހަރުގައި ބައްޕަ ނިޔާވުމުން ސަނަމް އޭނާގެ މަންމަ އާއެކު ބަދަލުވީ އިންގްލެންޑް އަށެވެ. އިންގްލެންޑްގައި އުޅެނިކޮށް 18 އަހަރުގައި ހިތާމަވެރި އެކްސިޑެންޓެއްގައި މަންމަގެ ހާލު ވަރަށް ބަލިވިއެވެ. އޭގެ ދޮޅު އަހަރު ވީ ތަނާ މަންމަ ނިޔާވީއެވެ. އެހެންކަމުން އުޅެމުން ދިޔައީ އެކަންޏެވެ.\n“އައި ހޭޓް ޔޫ ކައިލާން ރައްޔާން!”\n“އޯވް. އައި ލަވް ޔޫ ޓޫ ބޭބް.”\n“އައި ސެއިޑް އައި ހޭޓް ޔޫ، ޔޫ ގޮރިއްލާ!”\n“އައި ޕްރެފާ އެ ޓައިގާ މޯ. ބަޓް އޯކޭ ސިންސް… އައޫ.. ވަޓް ދި ހެލް ސަނަމް؟! ހޭ! ސްޓޮޕް ހިޓިން މީ! އިޓްސް ކޯލްޑް އެބިއުޒް… އައޫޗް..”\n“އައިމް އެނޯއިޑް! އާރްގް! ވިލް ޔޫ ބޯތު ސްޓޮޕް އާގިއުއިން ފޯ ވަންސް؟! އައި ޑިޒާވް ސަމް ޕީސް ޔޫ ނޯ؟! ވައި ޑޯންޓް ޔޫ ޓޫ ޖަސްޓް ކި* އެން އެޑްމިޓް ޔުއާ އަންކޮންޑިޝަނަލް ލަވް ފޯ އީޗް އަދާ؟! ވީ އާންޓް ޑެލިއުޝަނަލް، އޯކޭ؟ ވީ ކޭން ސީ ދެޓް ޔޫ ބޯތު ލަ..”\n“ސަނީ~! އައި ޑޯންޓް ލަވް ހިމްމްމްމްމް! އިޔޫ! ހީ އިޒް ޑިސްގަސްޓިން! ނޮޓް އީވެން މައި ޓައިޕް!”\nގެއަށް ވަދެގެން އައި ތާރާ އަށާއި އީމާންއަށް3މީހުން ހަޅޭއްލަވާ އަޑު އިވުނެވެ. “އޮހް ޔާ؟ ވަޓްސް ޔުއާ ޓައިޕް ދެން؟” އީމާން ވީރާ އާއި ދިމާކޮށްލިއެވެ.\n“އެކްޗުއަލީ… އައި ޑޯންޓް ލައިކް ބޯއިސް. ދޭ އާ ސްޓުޕިޑް.” ވީރާ އަނގަ އޮރިކޮށްލާފައި ބުނެލިއެވެ. “ޔް.. ޔޫ މީން.. ޔޫ އާ ލެ*ބިއަން؟!” ކައިލާނަށް އަހާލެވުނެވެ. ވަގުތުން ވީރާ މޫނުމަތީގެ ކުލަވަރު އަނދިރިވެގެން ދިޔައެވެ. “ޔޫ… ޔޫ ބަކަރީ! ގެރި ޖަމަލު މިޔަރޫ! އައިމް ނޮޓް ލެ*ބިއަން! އައި ޖަސްޓް ޑޯންޓް ލައިކް ބޯއިސް ލައިކް ދެޓް! އައި ޑޯންޓް ލައިކް ދެމްމްމްމް! ދޭ އާ ސްޓުޕިޑް! ލުކް އެޓް ޔޫ ފޯރ އޭން އެގްޒާމްޕްލް..”\n“ހޭ! އައިމް ނޮޓް ސްޓުޕިޑް، އޯކޭ؟ މިސް ނޯ-އިޓް-އޯލް، ލިސެން ޓު މީ! އައިމް ނޮޓް ސްޓުޕިޑް! އައިމް ވެރީ ސްމާޓް!” ކައިލާން ވީރާ އާއި ދިމާއަށް ލޯ އަޅާލިއެވެ. “ޔޫ-”\n“އޯކޭ! ދެޓްސް އިނަފް ފޯ ޓުޑޭ!” ސަނަމް އެދެމީހުންގެ މޫނުމައްޗަށް2ކުޝަންއެއް އެއްލިއެވެ.\n“އާރ ޔޫ އޯލް ޑަން ފައިޓިން؟” ތާރާ އަހާލިއެވެ. ކައިލާން އާއި ވީރާ އޭނާއަށް ބަލައިލިއެވެ. “ޔެސް ވީ އާ.” ވީރާ ހަށަންބަދެލަމުން ބުނެލިއެވެ. “އޮހް ނޯ ވީ އާ ނޮޓް!” ކައިލާން ދެލޯ ހަނިކޮށްލިއެވެ. “އޮހް ޔެސް! ޔޫ ބޯތު އާ! ނައު ޝަޓް އަޕް އޮރް އައިމް ނޮޓް ގޮނާ މޭކް ފުޑް ޓުނައިޓް.” ތާރާ ދެމީހުންގެ މޫނަށް ވަކިވަކިން ބަލައިލިއެވެ.\n“ވަޓް! ނޯ! ޔޫ ކާންޓް ޑޫ ދެޓް ޓު މީ! ޔޫ ޕްރޮމިސްޑް މީ ޓު މޭކް ޔުއާ ސްޕެޝިއަލް ވައިޓް ޕާސްތާ!” އީމާން ވަގުތުން ތާރާ އާއި ދިމާއަށް ލޯ އެޅިއެވެ. “ޔެސްސްސް! ޔޫ ކާންޓް ޑޫ ދެޓް! ހަދަން ޖެހޭނެ ޕާސްތާ.” ސަނަމް ފަރިތަ ކަމާއެކު ދިވެހިން ވާހަކަ ދެއްކިއެވެ.\n“އޮންލީ އިފް ދޭ…”\n“އޯކޭ. ވީ އާ ޑަން އާގިއުއިން!” ކައިލާން އެންމެ ފަހުން ބުނެލިއެވެ. “ގުޑް. ބަޓް އިންނު ޖެހޭނެ ހެލްޕް ވެދެން ތާ އަށް.” ތާރާ އީމާން އާއި ދިމާއަށް އިނގިލި ދިއްކޮށްލިއެވެ. “ފައިން ބައި މީ.” އީމާން ދެކޮނޑު އަރުވާލިއެވެ.\nދެފަރާތަށް ބޯ ހޫރާލަމުން ތާރާ އޭނާގެ ކޮޓަރިއަށް ދިޔައެވެ. އެނދުމަތީގައި ގިޓާ ބޭއްވުމަށް ފަހު ފާޚާނާއަށް ގޮސް ފެންވަރައިގެން އައިސް އަތް ކުރު ޓީޝާޓަކާއި ޖިންސެއް ލިއެވެ. އަދި ލޯގަނޑު ކައިރީ ހުއްޓިލައި އަމިއްލަ ސޫރައަށް ބަލައިލިއެވެ.\nމިހާރު އެއީ ކުރީގެ ތާރާ އެކޭ އެކަކު ވެސް ނުބުނާނެއެވެ. އޭނާ އަކީ ކުރީގެ ތާރާ އެއް ނޫނެވެ. މާބޮޑު ތަފާތެއް ނެތަސް އޭނާ އަކީ މިހާރު އެ ތާރާ އެއް ނޫނެވެ. އޭނާގެ މުށިކުލައިގެ ދިގު ދިގު ބުޅި އިސްތަށިގަނޑު މިހާރު ވަނީ ފަންކޮށްފައި ކޮނޑަށްވުރެ ކުޑަތަންކޮޅެއް މައްޗަށް ކޮށާލެވިފައެވެ. އިސްތަށިގަނޑުގެ ތިރިވަނީ ގަދަ ރަތް ކުލައެއް ޖައްސާފައެވެ. އިސްތަށިގަނޑުގެ ނިތްގަނޑު ވަނީ މޫނުމަތީގެ އެއްފަޅި ނިވާވާހެން ކޮށާލެވިފައެވެ.\nކުރީގައި ކަކުލާ ހިސާބަށް އަރާވަރުގެ ވަށްތިރި ހެދުމާއި ފިއްތި ހަރުވާޅު ލާ އުޅޭ ތާރާ މިހާރު ލާ އުޅެނީ އަތްދިގު ޓޮޕް، ގަމީސް ނުވަތަ ޓީޝާޓާއި އެކު ޖިންސް ނޫނީ ފިއްތި ހަރުވާޅެވެ. ނަމަވެސް ގޭތެރޭގައި އުޅޭ އިރު އަތް ކުރު އެއްޗެހި ލާ އުޅެނީ އޭނާގެ އެކުވެރިންނަށް އޭނާގެ އަތުގައި ހުރި ލަކުނުތަކުގެ ޙަޤީގަތް އެނގޭތީއެވެ. އޭނާގެ މާޒީ ކިޔާ ދެވިފައިވާ ވާތީއެވެ.\nބަދަލު އައީކީ ހަމައެކަނި އޭނާ އަކަށް ނޫނެވެ. އޭނާގެ ދިރިއުޅުމަށް ވެހެވެ. މިހާރު ކައިލާނަށް ތާރާ އަށް ފެންނަ ހުވަފެންތަކުގެ ވާހަކަ ވެސް އެނގެއެވެ. ތާރާ އަށް ސާރާ އާއި ބައްޕަ ރައްޔާންއަށް ވީ ގޮތް ހުވަފެނުގައި ފެންނަ ކަމެވެ. ތާރާ ރޭގަނޑު ސަކަރާތް ވެއްޖެނަމަ ކައިލާން އެހީވެސް ވެއެވެ.\nކުރިން އަލިފާން ދެކެ ބިރުން ކައްކަން ނޭނގުން ތާރާ އަށް މިހާރު ކައްކަން އެނގޭ ވެސް މެއެވެ. އޭނާ ކައްކަން ދަސްކުރީ އީމާންގެ އެހީގައެވެ. ކުޑަކޮށް އަލިފާންނަށް ސިހުން ވިއަސް ކުރިއާއި ބަލާފައި ވަރަށް ބޮޑު ތަން ތާރާ ވަނީ ރަނގަޅު ކޮށްފައެވެ.\nތާރާ އަކީ މިހާރު ދިރިއުޅުމުގައި ކަންކަމާ ކުރިމަތިލާން ކެރޭ އަންހެނެކެވެ. ހިތްވަރުގަދަ އަންހެނުންގެ ބަލިތަކުގެ ޑޮކްޓަރެކެވެ.\nތާރާގެ ބޮލުގައި ދޮގު ތުހުމަތު އެޅުވިގެން ދިޔުމުން ކައިލާން ހުރީ އޭނާގެ އާއިލާ އާއި ދޭތެރޭ ވަރަށް ހިތްހަމަނުޖެހިފައެވެ. ނަމަވެސް ތާރާގެ އާދޭހަށް އެމީހުންނަށް ގުޅާ ވާހަކަ ދައްކައި ހާލު ބަލައި ހެދަމުން ދިޔައެވެ. އާއިލާ ގުޅުން ކެނޑުމަކީ ދީނުގައި މަނާ ކުރައްވާފައިވާ ކަމަކަށް ވާތީއެވެ. ކޮންމެއަކަސް އެއިން އެއްފަހަރު ވެސް ހިތްހަމަ ނުޖެހުމެއް ފާޅެއް ނުކުރެއެވެ. ހަމައެހެންމެ ތާރާގެ ވާހަކަ އެކަކު ވެސް ނުދައްކައެވެ.\nއެހެންކަމުން ތާރާ ހުރީ ކައިލާން ކައިރިއަކު ކަމެއްވެސް އަދި ކައިލާނަށް ވެގެން އުޅޭގޮތް އެނގޭ ކަމެއް ވެސް އެކަކަށް ވެސް ނޭނގެއެވެ. އެއީ ސިއްރެއް ގޮތަށް ކައިލާންމެން ބޭއްވީއެވެ. އިތުރު މައްސަލަގަނޑެއް ފަށައިފިނަމަ ތާރާގެ ހިތުގެ ހާލު ދެރަވެދާނެތީއެވެ. އެހެނަސް ތާރާ ގެ ކަމަކު ތެދުވަން ޖެހެއްޖެނަމަ އޭނާ ތެދުވާނީ ތާރާ އާއި އެއްކޮޅަށެވެ. އެއީ އޭނާގެ ލޯބިވާ ކޮއްކޮ އަށް އޮންނަ އިތުބާރު ބޮޑުވީމައެވެ. އެކަން ހުދު ތާރާ އަށް އެނގެން ވެސް އެނގެއެވެ.\nތާރާ ގޮސް އެނދުގައި އިށީނދެލައި ފޮޓޯ އަލްބަމެއް ނެގިއެވެ. އޭގައި ބައިވަރު ފޮޓޯތައް ހުއްޓެވެ. އީމާން އާއި، ސަނަމާއި، ވީރާ އާއި އަދި ކައިލާންގެ ފޮޓޯތައްވެސް ހުއްޓެވެ. އެންމެންގެ މޫނުމަތިން ވެސް ފެންނަމުން ދިޔައީ އުފާވެރި ކަމެވެ.\nތާރާގެ ހަނދާނަށް އައީ އެންމެ ފުރަތަމަ ތާރާ އިނގިރޭސިވިލާތަށް އައިސް އުޅުނު ދުވަސްތަކުގެ ހަނދާނެވެ. އެދުވަހު އީމާން އާއި އަލަށް ބައްދަލުވެ ކައިލާން ދެމީހުން ތަޢާރަފު ކުރުމުން އީމާންއަށް ހީކުރެވުނީ ތާރާއަށް ކިޔަނީ ރާރާ ކަމަށެވެ. އޭގެ ފަހުން އެނަން ކިޔުމެއް ނުހުއްޓުނެވެ. އީމާން އެނަން ކިޔާތީ ހިތްހަމަ ނުޖެހިފައި ތާރާ މަލާމާތަކަށް ހަދާފައި އީމާނަށް ގޮވަން ފެށީ އިންނު ކިޔާފައެވެ. އެންމެފަހުން ދެމީހުން ގާތް ރަޙުމަތްތެރިންނަށް ވެގެން ދިޔުމުން އެނަން ހަރުލީއެވެ.\nތާރާ އެހެން އިންދައި އީމާން އައިސް ތާރާ އަށް ގޮވިއެވެ. އެހެންކަމުން ދެމީހުން އެއްކޮށް ގޮސް ކެއްކިއެވެ. އަދި އެންމެން އެއްކޮށް ކައިގެން ސަކަރާތް ޖަހާލައި ހަދާލިއެވެ.\n“އެވްރީވަން ރެޑީތަ ޓުމޯރޯއަށް؟” ސަނަމް އަހާލިއެވެ. “ޔެޕް.” ވީރާ ޖަވާބުގައި ބުނެލިއެވެ. “ތާ އަދި ދަބަސް ޕެކްކޮށް ނުނިމޭ. މިރޭ ނިންމާނަން.” ތާރާ ވެސް ބުނެލިއެވެ.\n“އެކްޗުއަލީ ތާ.. ތި3މީހުނެއް ނޫން ހަމައެކަނި ދަނީކީ. ދޮންބެ އެން މާން ވެސް ދަން.” ކައިލާން އެހެން ބުނުމުން ތާރާއަށް ބަލައިލެވުނެވެ. “ތިބުނީ؟”\n“ދޮންބެމެން މިހާރު ކޮލެޖް އިން ގްރެޖުއޭޓް ވެ ނިމުނީނު. ދެން މިތާ މަޑުކުރުމުގެ ބޭނުމެއް ނެތެއްނު. ރޭގަ ދޮންބެ ގުޅިން ރިޔާން ދޮންބެއަށް ގުޅާފަ ބުނިން މޯލްޑިވްސްގެ ހުންނަ ޑޭޑްގެ ކުންފުނީގެ މެއިން ކުންފުނީގެ ބްރާންޗަށް ދޮންބެ ނިކުންނަން ފަށަން ގޮސް ވީކެއް ވަރު ވީމަ. ރިޔާން ދޮންބެ އެއްބަސް ވި. ހުރިހާ ކަމެއް އެހާ ތަނަށް ހަމަޖައްސާ ދޭނަމޯ ބުނީ. ސޮރީ ލަހުން ބުނެވުނީމަ.” ކައިލާން ބުނެލިއެވެ.\n“އޮހް. އޯކޭ ވާނެ.” ތާރާ މޫނުމައްޗަށް ހިނިތުންވުމެއް ވެރިކުރަމުން ބުންޏެވެ.\n“ތާ ވެސް ނިކުންނާނަން ދޯ ވަޒީފާއަށް؟ މާން ވެސް އެ އުޅެނީ މާންގެ ޑޭޑްގެ އޯޝަން ބްރީޒް ހޮސްޕިޓަލްގެ މެނޭޖާކަމަށް ނިކުންނަން. ހިޒް ޑޭޑް ރިޓަޔާ ވާނެ ރާއްޖެ ދިޔައީމަ.” ކައިލާން އިތުރު ކޮށްލިއެވެ.\n“ނޫނޭ. ތާ މީ ޑޮކް އެއްނު. އޯ.ބީ ހޮސްޕިޓަލް އަށް ވަންނާނީ ގޮސް. ވީ އެން ސަނީ ވެސް އެތަނަށް ވަންނާނީ.” ތާރާ ބުނެލިއެވެ. “އޯ.ބީ ؟ އޮހްހް. ޔޫ މީން އޯޝަން ބްރީޒް؟” އީމާން އަހާލިއެވެ. “އަހަރެމެން ހޮވައްޗޭ. ބެސްޓީސް އަށް ވިސްނަން ވާނެއްނު.” ތާރާ ހީލަމުން ބުނެލިއެވެ. އެންމެން ގާތަށް ވެސް ހިނިއައެވެ. “ގެރެއެއްނު. ތި3މީހުން ހޮވާފަ އެހެން މީހަކު ހޮވާނީ.” އީމާން ވެސް ހުނުމުގައި ބައިވެރިވިއެވެ.\nތާރާ ކޮޓަރިއަށް ގޮސް ދޮރު ތަޅު ލުމަށްފަހު ދަބަސް ޕެކް ކުރަން ފެށިއެވެ. އޭނާ މާދަން ރާއްޖެ އެދަނީ ބޭނުމަކެވެ. އޭނާ އިނގިރޭސިވިލާތަށް ބަދަލުވި އިރު ބަދަލުވީ ބޮޑުކަމެއް ނުނިންމައެވެ. އެކަން އޭނާ ނިންމަން އެބަ ޖެހެއެވެ. އެއީ އޭނާ އަމިއްލަ ނަފްސަށް ވެފައިވާ ވަޢުދެކެވެ. އެ ވަޢުދު އޭނާ ފުއްދާނެކަން ގައިމެވެ.\nދަބަސް ޕެކްކޮށް ނިމުމުން ނިދާ ހެދުން ލައިގެން އައިސް، ތާރާ ފޯނު ނަގައި ރާއްޖެ ނަންބަރަކަށް ޑައިލް ކޮށްލިއެވެ.\n“އައްސަލާމު ޢަލައިކުމް މެނޭޖާ އޮފް ލަކީ އެވެރެސްޓް ކޮމްޕެނީ ސްޕީކިން.” އެކޮޅުން އިވުނީ ފިރިހެނެއްގެ އަޑެވެ. “ވެލް ހެލޯ ޓު ޔޫ ޓޫ ލަކީ.” ތާރާ ހީލިއެވެ. “އޮހް ތާރާ! ޑިޑްންޓް ނޯ ޔޫ ކަމެއް.” އެލެކްސް ބުނެލިއެވެ. “ހަހަ. ޔާ. އިޓްސް މީ. ހައު އިޒް އެވްރީތިން ގޮއިން؟ ޑިޑް ޔޫ ފައިންޑް އެ ލީޑް؟” ތާރާ ސީރިއަސް ވެލަމުން އަހާލިއެވެ.\n“4 ލީޑެއް ފެނިއްޖެ. އެ4ތަން ވެސް ފާސް ކުރުން ފެށޭނެ ވަރަށް އަވަހަށް. ހުރިހާ ކަމެއް ދަނީ ޕްލޭނާ އެއްގޮތަށް. އިރާދަ ކުރެއްވިއްޔާ ވީ ވިލް ފައިންޑް ދެމް. ޑޯންޓް ވޮރީ.” އެލެކްސް ބުންޏެވެ.\n“ޔެސް. ވީ ވިލް ވިން. ވީ ވިލް. އިންސާފު ހޯދޭނެ. އިންޝާ ﷲ.” ތާރާ މަޑުމަޑުން ބުނެލިއެވެ.\n“ވެލް އައި ވިލް ލެޓް ޔޫ ނޯ ހުރިހާ ކަމެއް ކުރިއަށް ދާ ގޮތް. ދެ ޕްލޭން ވެސް. ސަލާން އިނގޭ. ނައިޓް.”\n“ގުޑް ނައިޓް. ސަލާން ތިކޮޅަށް ވެސް. އެން ތޭންކްސް. ޔޫ އެން ރީހަން.”.\n“ޑޯންޓް މެންޝަން އިޓް. ވީ އާ އެ ޓީމް. ވީ ވިލް އޯލްވޭސް ހެލްޕް އީޗް އަދާ.”\nތާރާ ފޯނު ބޭއްވިއެވެ. އަދި ލޯ މަރާލިއެވެ. ފުން ވިސްނުމުގައި އޮވެއެވެ. އޭނާ ހާސްވަނީއެވެ. އަނެއްކާވެސް އެ ފަސްގަނޑަށް ދާން ޖެހޭތީ ޖެހިލުން ވަނީއެވެ. އޭނާގެ މާޒީ ހަނދާން ވާތީއެވެ. ނާއިލް ކުރި އަނިޔާތައް ހަނދާން ވާތީއެވެ. ކިޔާން ގެ ހަނދާންތައް އާވާތީއެވެ.\nއޭނާގެ ހިތަށް ވަރަށް އުނދަގޫވެއެވެ. އަނެއްކާ ކިޔާން އާއި ބައްދަލު ވާނެ ބާވައެވެ؟ ކިޔާން އޭނާ ދެކެ މިހާރު ނަފްރަތު ކުތާނެ ދޯއެވެ؟ ކިޔާން މިހާރު އާ ދިރިއުޅުމެއް ނުފަށާ ކަމެއް ވެސް ނޭނގެއެވެ. ނަމަވެސް ތާރާ އަށް ކުރެވޭނެ ކަމެއް އޮބެން ހެއްޔެވެ؟ އޭނާ ދެން ކިތަންމެ ވަރަކަށް ޙަޤީޤަތް ކިޔާދޭން މަސައްކަތް ކުރިޔަސް އަޑު އަހާނެ ކަންފަތެއް ކިޔާންގެ ނުވާނެއެވެ. އޭނާގެ މަޖުބޫރީ އޭނާގެ ދިރިއުޅުން ފުނޑުފުނޑު ކޮށްލީއެވެ. އޭނާގެ ދެލޯ ކުރިމަތީގައެވެ. އޭނާގެ ހިތް ކޮށާލުމަށް ފަހުގައެވެ.\nމިއީ ކޮންފަދަ ވޭނެއް ހެއްޔެވެ؟ ތާރާ އަކީ ކުށްވެރިއެއް ނޫނެވެ. އޭނާ އަކީ ޝިކާރަވެރިއެއްގެ ދަލުގެ ޖެހިފައިވާ ޝިކާރައެއް ފަދައެވެ. އޭނާގެ އަތްފައި ވަނީ ބަނދެވެފައެވެ.\nއެގޮތިގައި ފިކުރު ކުރަން އޮށްވައި ތާރާއަށް ނިދުނީ ކޮން އިރަކު ކަމެއް ވެސް ނޭނގެއެވެ. އޭނާއަށް އެނގޭ އެއްޗަކީ އޭނާގެ ސިކުނޑީގައި އެންމެ ފަހުން ވީ ލަފްޒު ތަކަކީ….\n‘ކަލާއަށް އިންތިޒާރު ކުރަމޭ. އަދިވެސް ލޯބިވަމޭ. އާދޭތޯ އިންނާނަމޭ ލޯބިން، ޔާރާއޭ.’\nހޯޕް ޔޫ ލައިކް ދިސް ޗެޕްޓާ. 😊\nNext chapter ganas danee kn irakun, plx varah avahah ganans dahchaa\nVarh happy aslu shaii avahah up kohdheythy mihaaru\nHope avahah justice libeyne kamah\nN CURIOUSLY WAITING FOR ANOTHER PART INGEY\nހޯދޭތޯ މަންޒިލެއް… 6\nތަޤްދީރު 02 ވަނަ ބައި\nހިތާމަ January 9, 2020\nމިލްކު ކޮށްލީ ހިތޭ……16\nހިތާމަ ލޯބި July 10, 2017


ފަޤީރުންގެ ދަފްތަރު އެކުލަވާލުމާ ގުޅޭގޮތުން އިސްލާމިކް މިނިސްޓަރ ބައެއް ކައުންސިލްތަކާއި ބައްދަލުކުރައްވައިފި ފަޤީރުންގެ ދަފްތަރު އެކުލަވާލުމާ ގުޅޭގޮތުން އިސްލާމިކް މިނިސްޓަރ ބައެއް ކައުންސިލްތަކާއި ބައްދަލުކުރައްވައިފި\nފަޤީރުންނާއި މިސްކީނުންގެ ދަފްތަރު އެކުލަވާލުމުގެ މަސައްކަތްތަކާއި ގުޅޭގޮތުން މަޝްވަރާކުރުމަށް ސިޓީ ކައުންސިލްތަކުގެ މޭޔަރުންނާއި، ބައެއް ރަށު ކައުންސިލްތަކުގެ ރައީސުންނާއި އިސްލާމިކް މިނިސްޓަރ ބައްދަލުކުރެއްވުން / ފޮޓޯ: އިސްލާމިކް މިނިސްޓްރީ\n2021 ވަނަ އަހަރުގެ ފަޤީރުންނާއި މިސްކީނުންގެ ދަފްތަރު އެކުލަވާލުމުގެ މަސައްކަތްތަކާއި ގުޅޭގޮތުން މަޝްވަރާކުރުމަށް ސިޓީ ކައުންސިލްތަކުގެ މޭޔަރުންނާއި، ބައެއް ރަށު ކައުންސިލްތަކުގެ ރައީސުންނާއި އިސްލާމިކް މިނިސްޓަރ ޑރ.އަޙްމަދު ޒާހިރު ޢަލީ ބައްދަލުކުރައްވައިފިއެވެ.\nމި ބައްދަލުވުންތައް ކުރިއަށްގެންގޮސްފައިވަނީ ވަރޗުއަލްކޮށް ދެ ގަޑިއަކަށް ބަހާލައިގެންނެވެ.\nއެގޮތުން އޮންލައިންކޮށް ބޭއްވި ފުރަތަމަ ބައްދަލުވުން އޮތީ އައްޑޫ ސިޓީއާއި ފުވައްމުލަކު ސިޓީއާއެކުއެވެ. މިބައްދަލުވުމުގައި އައްޑޫ ސިޓީގެ މޭޔަރާއި ފުވައްމުލަކު ސިޓީގެ ޑެޕިޔުޓީ މޭޔަރ ބައިވެރިވެވަޑައިގެންފައިވާއިރު، އެ ދެ ކައުންސިލުގެ ޓީމެއް މި ބައްދަލުވުމުގައި ބައިވެރިވެފައިވެއެވެ. މި ބައްދަލުވުމުގައި މިނިސްޓަރ އޮފް އިސްލާމިކް އެފެއާޒު ޑރ.އަޙްމަދު ޒާހިރު ޢަލީއާއި، މިނިސްޓަރ އޮފް ސްޓޭޓް އައްޝައިޚް އިލްޔާސް ޖަމާލު ބައިވެރިވެވަޑައިގެންނެވިއެވެ.\nމި ބައްދަލުވުމުގައި މައިގަނޑުގޮތެއްގައި މަޝްވަރާކުރައްވާފައިވަނީ މި ދުވަސްވަރަކީ ކޯވިޑް-19ގެ ސަބަބުން މި ދެ ސިޓީ މޮނިޓަރިންގެ ޙާލަތުގައި އޮތް ދުވަސްވަރަކަށް ވުމާއެކު ފަޤީރުންގެ ދަފްތަރު އެކުލަވާލުމުގައި ކުރިމަތިވެދާނެ ގޮންޖެހުންތަކާމެދުއެވެ. އަދި މިކަންކަން ހައްލުކުރާނެ ގޮތްތަކާއި، މި ޙާލަތުގައ ވެސް ކައުންސިލުތަކުން ރައްޔިތުންނަށް އެއްބާރުލުންދީ، މިކަމުގައި ކައުންސިލުތަކުން އަދާކުރަންޖެހޭ ދައުރުގެ މުހިންމުކަން ފާހަގަކޮށް މިނިސްޓަރ ވަނީ ވާހަކަފުޅު ދައްކަވާފައެވެ. އަދި މިނިސްޓްރީން ހިއްސާކުރާ މައުލޫމާތުތައް އާންމުންނަށް ފޯރުކޮށް ދިނުމަށާއި، މިހާރަށްވުރެވެސް ކައިރިން މިނިސްޓްރީއާއި ކައުންސިލްތަކާއި ގުޅިގެން މަސައްކަތް ކުރުމުން ދިމާވާ ދަތިތައް ހައްލުކުރެވޭނެ ކަމަށް މިނިސްޓަރ ވަނީ ވިދާޅުވެފައެވެ.\nމީގެ އިތުރުން މި ފަހަރު ފޯމަށް ގެނެވިފައިވާ މުހިއްމު ބަދަލުތަކާބެހޭ ގޮތުންވެސް މިނިސްޓަރގެ ވާހަކަފުޅުގައި އަލިއަޅުވާލެއްވިއެވެ. ޒަކާތްނެގުމާއި ބެހުމުގެ މަސައްކަތަކީ ދީނީ މުހިއްމު ޝިޢާރެއްކަން ފާހަގަކޮށް މި މަސައްކަތުގައި ކައުންސިލްތަކާއި މިނިސްޓްރީ ގުޅިގެން މަސައްކަތްކުރުމާއި، ކުރިޔަށް އޮތްތަނުގައި މިފަދަ ކަންކަން ފަސޭހަ ނިޒާމެއްގެ ތެރެއިން ކުރުމުގެ މުހިއްމުކަން ސްޓޭޓް މިނިސްޓަރ އައްޝައިޚް އިލްޔާސް ޖަމާލު ވާހަކަފުޅުގައި ފާހަގަކުރެއްވިއެވެ.\nމި ބައްދަލުވުމުގެ އިތުރުން، ރާއްޖޭގެ ހުރިހާ އަތޮޅުގެ ރަށު ކައުންސިލްތަކުގެ ރައީސުންނާއި އެކުވެސް ވަނީ ބައްދަލުކުރައްވާފައެވެ. މި ބައްދަލުވުމުގައިގައިވެސް ވޭތުވެދިޔަ އަހަރުތަކުގައި ދަފްތަރު އެކުލަވާލުމުގައި ދިމާވެފައިވާ ގޮންޖެހުންތަކާއި، ކުރިމަގުގައި ކަންކަން އިޞްލާޙުކުރުމަށް ކުރަންޖެހޭ މަސައްކަތްތަކާއި، ފޯމު ފުރުމުގައި އާންމު ފަރާތްތަކަށް ދިމާވާ ދަތިތަކާމެދު މަޝްވަރާކޮށްފައިވާކަމަށް އިސްލާމިކް މިނިސްޓްރީން ވިދާޅުވެއެވެ.\n1442 ވަނަ އަހަރުގެ ފަޤީރުންނާއި މިސްކީނުންގެ ލިސްޓް އަލުން އެކުލަވާލުމަށްޓަކާ ފަޤީރުންނާއި މިސްކީނުންގެ ދަފްތަރުގައި ރަޖިސްޓްރީވާން ހުޅުވާލާފައިވަނީ މިމަހުގެ 16 ވަނަ ދުވަހުއެވެ. އެގޮތުން ފަޤީރުންގެ ދަފްތަރުގައި ރަޖިސްޓްރީވުމަށް އެދޭ ފޯމު މިމަހުގެ 21 އިން އަންނަމަހުގެ 21 ގެ ނިޔަލަށް ބަލައިގަންނާނެކަމަށް އިސްލާމިކް މިނިސްޓްރީން ވިދާޅުވެއެވެ. މާލެ ސިޓީގައި zakat.dhafthar@islamicaffairs.gov.mv އީމެއިލް މެދުވެރިކޮށް ފޯމުތައް ބަލައިގަތުމަށް ހަމަޖެހިފައިވާއިރު، ރަށްރަށުގައި ފޯމު ބަލައިގަންނާނީ އެރަށެއްގެ ރަށު ނުވަތަ ސިޓީ ކައުންސިލުންކަމަށް އެ މިނިސްޓްރީން ވިދާޅުވެއެވެ.


Ecgai thibevvy Kamah Gaabil Beyfulhun Kamah Qabooleh Nukuran:...\nއީސީގައި ތިއްބެވީ ކަމަށް ޤާބިލް ބޭފުޅުންކަމަށް ޤަބޫލެއް ނުރަން: އަބްދުއްރަހީމް\n7 މަސް,3ހަފްތާ,4ދުވަސް, 8 ގަޑި, 52 މިނެޓް, 20 ސިކުންތު ކުރިން 2450މަރިޔަމް އިސްއާދާ\nޕީއެންސީ އުފެއްދުވެމަށް އެންމެ އިސްކޮށް ހަރަކާތްތެރިވާ މުއައްޞިޞް އަދުރޭ. ފޮޓޯ:ޗެނެލް 13\nއިލެކްޝަންސް ކޮމިޝަންގައި މިހާރު ތިއްބެވި ފަސް މެންބަރުންނަކީ ކަމަށް އެންމެ ޤާބިލް ބޭފުޅުން ކަމަށް ޤަބޫލު ނުކުރައްވާކަމަށް ޕީޕަލްސް ނެޝަނަލް ކޮންގްރެސް، ޕީއެންސީ އުފެއްދުވެމަށް އެންމެ އިސްކޮށް ހަރަކާތްތެރިވާ މުއައްޞިޞް އަދި ރައްޔިތުންގެ މަޖިލީހުގެ ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ ވިދާޅުވެއްޖެއެވެ.\nއަބްދުއްރަހީމް އެފަދައިން ވިދާޅުވެފައިވަނީ ޕީއެންސީ އުފެއްދުވުމުގައި އީސީން އެ ޕާޓީއަށް ކުރިމަތި ކުރުވަމުން ގެންދަވާ ދަތިތަކާ ގުޅިގެން މީޑިޔާއާ އެވާހަކަތައް ހިއްޞާކުރެއްވުމަށް އެ ޕާޓީއިން ނޫސްވެރިންގެ ބައްދަލުވުމުގައި ޗެނެލް 13އިން ދެންނެވި ސުވާލަށް ޖަވާބު ދެއްވަމުންނެވެ. އަބްދުއްރަހީމް ވިދާޅުވީ، އިލެކްޝަން ކޮމިޝަންގެ މެންބަރުންގެ ގޮތުގައި މިހަރު ތިއްބެވި ފަސް މެންބަރުންނަކީ އެކަމަށް އެންމެ ޤާބިލް ބޭފުޅުންކަމަށް ޤަބޫލު ނުކުރައްވާ ކަމަށާ ފާޑުކިޔުންތަކާ ކުރިމަތި ލައްވަން ކެރިވަޑައިނުގަންނަވާ ބޭފުޅުން ޒިންމާދާރު މަޤާމުތަކަށް ވަޑައިނުގަތުމަކީ އެންމެ ރަގަޅު ގޮތް ކަމަށެވެ.\nއަބްދުއްރަހީމް އެފަދަ މޭރުމަކުން ވާހަކަ ދެއްކެވީ، އީސީގެ މެންބަރު އަހުމަދު ހަބީބާ އެމަނިކުފާނާ ދެމެދު ދެކެވުނު ވާހަކަތަކަކަށް ނިސްބަތް ކުރައްވާކަމަށް ބައެއް ބޭފުޅުން އިއްތިފާގުވެއެވެ. އީސީގެ މެމްބަރު ހަބީބު ފޯނުން އަބްދުއްރަހީމް އާ ދެއްކެވި ވާހަކަތަކުގައި ޕީއެންސި އާ އަދި ޕީޕީއެމް އާ ވެސް ޒާތީ ހަސަދައެއް އީސީގެ މެންބަރުންގެ ހިތްތަކުގައި އޮތް ކަމަށް ވިދާޅުވެފައިވާ ކަމަށް ނޫސްވެރިންގެ ބައްދަލުވުމުގައި އަބްދުއްރަހީމް ވަނީ ވިދާޅުވެފައެވެ. އަދި ސިޔާސީ ޕާޓީތަކުގެ ބެލެނިވެރިއެއްގެ ހައިޞިއްޔަތުން ޕާޓީތަކުގެ މެދުގައި އީސީން ގެންގުޅޭ ތަފާތުކުރުންތައް ބަލައި ނުގަނެވޭނެ ކަމަށްވެސް އަބްދުއްރަހީމް ވަނި ވިދާޅުވެފައެވެ.\nޕިއެންސީ އިލެކްޝަންސް ކޮމިޝަން


Mee COVID-19 Raajje ah aee sarukaaruge ihumaaluntho balanvee vagutheh noon: Ghassan - AO News\nމިއީ ކޮވިޑް-19 ރާއްޖެއަށް އައީ ސަރުކާރުގެ އިހުމާލުންތޯ ބަލަންވީ ވަގުތެއް ނޫން: ޣައްސާން\nޕީޕީއެމްގެ ނައިބު ރައީސް އަދި ގުރައިދޫ ދާއިރާގެ މެންބަރު ޣައްސާން މައުމޫން - ފޮޓޯ: މަޖިލިސް\nމިއީ ކޮވިޑް-19 ރާއްޖެއަށް އައީ ސަރުކާރުން އިހުމާލުވެގެންތޯ ބަލަންވީ ވަގުތެއް ނޫން ކަމަށާއި، އެކަމުގެ ވަގުތު އަދި އަންނާނެ ކަމަށް ޕީޕީއެމްގެ ނައިބު ރައީސް އަދި ރައްޔިތުންގެ މަޖިލީހުގެ ގުރައިދޫ ދާއިރާގެ މެންބަރު ޣައްސާން މައުމޫން ވިދާޅުވެއްޖެ އެވެ.\nޣައްސާން މިހެން ވިދާޅުވީ މިއަދު ކުރެއްވި ޓްވީޓެއްގައެވެ.\nއެ ޓްވީޓްގައި ޣައްސާން ވިދާޅުވެފައި ވަނީ މިވަގުތު އެންމެން މަސައްކަތް ކުރަންވީ އެއް އަމާޒަކަށް، މި ބަލި ފެތުރުނަ ނުދޭން ކަމަށެވެ.\nމީގެ އިތުރުން ޣައްސާން ވިދާޅުވީ ޤުދުރަތީ ގޮތުން ރާއްޖެ އުފެދިފައި އޮތް ގޮތުން ހަރުދަނާ އަވަސް ފިޔަވަޅުތަކެއް ކަށަވަރު ކުރެވިއްޖެނަމަ، އެއްފަސްކޮށް އުފެދިފައިވާ ޤައުމުތަކަށްވުރެ ކޮވިޑް-19 ކޮންޓެއިން ކުރުމުގެ ފުރުސަތު މާ ބޮޑު ކަމަށެވެ.\n“އިހުމާލުވެއްޖެ ނަމަ އެކަމުގެ ހިތި އޮތީ ހުރިހާ ދިވެހިންނަށް”، ޣައްސާން ވިދާޅުވި އެވެ.\nމުޅި ދުނިޔޭގައި މިހާރު ކޮވިޑް-19 ޖެހުނު މީހުންގެ އަދަދު 110,071 އަށް އަރާފައިވާއިރު، އެ ބަލީގައި މަރުވި މީހުންގެ އަދަދު ވަނީ 3،830 އަށް އަރައިފަ އެވެ. މި ނުރައްކާތެރި ބަލި އަދިވެސް ދުނިޔޭގެ އެކި ހިސާބުތަކުގައ ހަލުވިކަމާއެކު ފެތުރެމުންދާއިރު، މި ބަލިން ރައްކާތެރިވުމަށް އަޅަންޖެހޭ ހުރިހާ ފިޔަވަޅުތަކެއް އަޅަމުން އަންނަ ކަމަށް ދިވެހި ސަރުކާރުން ވަނީ ބުނެފައެވެ.\nކޮރޯނާ ވައިރަސްކޮރޯނާވައިރަސްކޮވިޑް-19ޣައްސާން މައުމޫންޕީޕީއެމް


2019 ވަނަ އަހަރުގެ ކަންގަތި އެވޯޑްގެ އެންމެ ގިނަ އެވޯޑްތައް ފ....\n2019 ވަނަ އަހަރުގެ ކަންގަތި އެވޯޑް\n2020 ވަނަ އަހަރުގެ ކަންގަތި އެވޯޑްގެ ރޭންކިންގެ މަސައްކަތް އަންނަ ހަފްތާގައި ފަށާނެ\nކޮވިޑްގެ ސަބަބުން އިއުލާންނުކޮށް ފަސްކުރި 2019 ވަނަ އަހަރުގެ ލޯކަލް ކައުންސިލްތަކުގެ ޕާފޯމެންސް އިންޑެކްސް ވަނީ އިއުލާންކޮށްފައި\nމިއަހަރުވެސް4ދާއިރާއަކުން ވަނީ އެވޯޑްތައް ދީފައި\n26 ފެބްރުއަރީ 2021 | ހުކުރު 19:58\n2019 ވަނަ އަހަރުގެ ކަންގަތި އެވޯޑްގެ އެންމެ ގިނަ އެވޯޑްތައް ފ. ނިލަންދޫ ރަށު ކައުންސިލުން ހޯދައިފިއެވެ.\nމި އަހަރުގެ ލާމަރުކަޒީ ދުވަހާއި ގުޅުވައިގެން ލޯކަލް ގަވަމެންޓް އޮތޯރިޓީ، އެލްޖީއޭއިން ވަނީ މިދިޔަ އަހަރު ކޮވިޑްގެ ސަބަބުން އިއުލާންނުކޮށް ފަސްކުރި 2019 ވަނަ އަހަރުގެ ލޯކަލް ކައުންސިލްތަކުގެ ޕާފޯމެންސް އިންޑެކްސްގެ ނަތީޖާވަނީ އިއުލާންކޮށްފައެވެ. އެގޮތުން މިއަހަރުވެސް4ދާއިރާއަކުން ވަނީ އެވޯޑްތައް ދީފައެވެ. މީގެ ތެރޭގައި ހިމެނެނީ، އަތޮޅު ކައުންސިލްތަކުން އެންމެ ރަނގަޅަށް މަސައްކަތްކުރި3ކައުންސިލަށް ދޭ ގަދަ ހަމާންތި ދަރަޖައިގެ އެވޯޑާއި، އެންމެ މޮޅު3ރަށު ކައުންސިލަކަށް ދޭ މަލަ ހަމާންތި ދަރަޖަ އެވޯޑާއި، ވަކި ވަކި އިންޑެކްސް ތަކުން އެންމެ ރަނގަޅު ނަތީޖާ ހޯދި ރަށު އަދި އަތޮޅު ކައުންސިލަށްދޭ މާރާދަ ހަދާނީ ފިލާ އަދި ފާއިތުވި އަހަރާ އަޅާބަލާއިރު މަސައްކަތް އެންމެ ރަނގަޅުކުރި ރަށު އަދި އަތޮޅު ކައުންސިލަށް ދޭ ކާންނާ ހަނދާނީ ފިލާ ވަނީ ދީފައެވެ.\n2019 ވަނަ އަހަރުގެ ގަދަ ހަމާންތި ދަރަޖަ އެވޯޑްގެ އެއްވަނަ ފާދިއްޕޮޅު އަތޮޅު ކައުސިލުން ހޯދިއިރު، ދެވަނަ ކޮޅުމަޑުލު ކައުންސިލް އަދި3ވަނަ ނިލަންދި އަތޮޅު އުތުރު ބުރީ ކައުންސިލުން ވަނީ ހޯދާފައެވެ. 2019 ވަނަ އަހަރުގެ މަލަ ހަމާންތި ދަރަޖަ އެވޯޑްގެ އެއްވަނަ ނިލަންދެ އަތޮޅު އުތުރުބުރީ ނިލަންދޫއިން ހޯދިއިރު، ދެ ވަނަ ކ. ހުރާ ކައުންސިލް އަދި ތިން ވަނަ އއ. މަތިވެރި ކައުންސިލުން ވަނީ ހޯދާފައެވެ. މިއަހަރުގެ އެވޯޑްގައި މާރާދަ ހަދާނީ ފިލާ ދިނުމުގައި ގާނޫނަށް އަމަލުކުރާ މިންވަރާއި، އިފެކްޓިވްނެސް، ޕާޓިސިޕޭޝަން، އެކައުންޓެބިލިޓީ އަދި ސެކިޔުރިޓީ އިންޑެކްސްއިން ވަނީ އެވޯޑް ދީފައެވެ. މި އިންޑެކްސްތަކުގެ ތެރެއިން ގާނޫނަށް އަމަލުކުރާ މިންވަރާއި، އިފެކްޓިވްނެސް، ޕާޓިސިޕޭޝަން، އެކައުންޓެބިލިޓީ އިންޑެކްސްއިން އެންމެ މޮޅު ކައުންސިލްގެ އެވޯޑް ފ. ނިލަންދޫ ރަށު ކައުންސިލުން ހޯދުމާއެކު އެ ކައުންސިލް ވެގެންގޮސްފައިވަނީ މި އެވޯޑްގައި އެންމެ ކާމިޔާބު ރަށު ކައުންސިލަށެވެ. ފާއިތުވި އަހަރާއި އަޅާބަލާއިރު މަސައްކަތް އެންމެ ރަނގަޅުކުރި ރަށު ކައުންސިލަކަށް އއ. ބޮފުޑުފޮޅުދޫ ކައުންސިލް، އަދި އަތޮޅު ކައުންސިލްއަކީ ނިލަންދި އަތޮޅު އުތުރުބުރީ އަތޮޅު ކައުންސިލްކަމުން މި ދެ ކައުންސިލަށް ކާންނާ ހަނދާނީ ފިލާ ވަނީ ދީފައެވެ.\nމި އެވޯޑާ ގުޅޭގޮތުން ރާއްޖެ އެމްވީއާއި ވާހަކަދައްކަވަމުން އެލްޖީއޭގެ ޑިރެކްޓަރ ޖެނެރަލް އާދަމް ޝަރީފް ވަނީ މި އެވޯޑްތައް ރަސްމީކޮށް ކައުންސިލްތަކާ ހަވާލުކުރުމަށް ކޮވިޑްގެ ހާލަތު ހަމައަކަށް އެޅުމުން ޚާއްސަ ޖަލްސާއެއް ބާއްވާނެކަމަށް ވިދާޅުވެފައެވެ. އަދި 2020 ވަނަ އަހަރުގެ ކަންގަތި އެވޯޑްގެ ރޭންކިންގެ މަސައްކަތް އަންނަ ހަފްތާގައި ފަށާނެކަމަށް އާދަމް ޝަރީފް ވިދާޅުވިއެވެ.


Tokyo Olympics Ah Supporters Nuvahdhan Nimmaifi - Vaguthu\nޓޯކިއޯ އޮލިމްޕިކްސްއަށް ސަޕޯޓަރުން ނުވައްދަން ނިންމައިފި\n1 މަސް ކުރިން ( މާޗް 21, 2021 )\nމިއަހަރު ބޭއްްވުމަށް ހަމަޖެހިފައިވާ ޓޯކިއޯ އޮލިމްޕިކްސް ބެލުމަށް އެހެން ޤައުމުތަކުގެ ސަޕޯޓަރުން ޖަޕާނަށް އެތެރެވުމުގެ ހުއްދަދެވެން ނެތްކަމަށް އިންތިޒާމުކުރާ ފަރާތުން ބުނެފިއެވެ.\nކޮވިޑް-19 އާ ގުޅިގެން މިދިޔަ އަހަރު ބާއްވަން ނިންމި ޓޯކިއޯ އޮލިމްޕިކްސް މުބާރާތް މި އަހަރަށް ފަސްކުރުމަށް ނިންމާފައިވަނީ އިންޓަނޭޝަނަލް އޮލިމްޕިކް ކޮމިޓީ (އައިއޯސީ) އެވެ.\nމިއަހަރު ގޭމްސް ބޭއްވުމަށް ތާވަލުކޮށްފައިވަނީ ޖުލައި މަހުގެ 23 ވަނަ ދުވަހުން ފެށިގެން އޮގަސްޓް 8 ގެ ނިޔަލަށެވެ. ޕެރައޮލިމްޕިކްސް ބޭއްވުމަށް މިހާރު ނިންމާފައިވަނީ މިއަހަރުގެ އޮގަސްޓް 24 އިން ސެޕްޓެމްބަރު ފަސްވަނަ ދުވަހުގެ ނިޔަލަށެވެ.\nޖަޕާނުގެ ކަމާބެހޭ ފަރާާތްތަކުން މިގޮތަށް ނިންމީ އެތުލީޓުންނާއި ސަޕޯޓަރުންގެ ސަލާމަތާއި ރައްކާތެރިކަމަށް ބެލުމަށްފަހު ކަމަށް ބުނެފައިވެއެވެ. ސަޕޯޓަރުން ޖަޕާނަށް އެތެރެވާން ހުއްދަދިނުމަކީ މި ދަނޑިވަޅުގައި އެންމެ އެދެވޭ ކަމެއް ނޫން ކަމަށް އެގައުމުގެ ސަރުކާރުން އޮލިމްޕިކްސްގެ އިންތިޒާމު ކޮމިޓީއަށް އަންގާފައިވެއެވެ. އެއާއެކު އެ ފުރުސަތު އެއްކޮށް ބަންދުކުރުމަށް އިންތިޒާމު ކޮމިޓީން ނިންމިއެވެ.\nމީގެ ކުރިން ޓިކެޓް ގަނެފައިވާ މީހުންނަށް ރިފަންޑް ދިނުމަށްވެސް އިންތިޒާމު ކޮމިޓީން މިހާރު ނިންމާފައިވާއިރު ބުކިން ހަދާފައިވާ ފަރާތްތަކުގެ ޓިކެޓުތައްވެސް ކެންސަލްކޮށްފައިވާ ކަމަށް ބުނެފައިވެއެވެ.\nމިއީ އޮލިމްޕިކްސްގެ ތާރީހުގައި ގޭމްސްއެއް ފަސްކުރި ފުރަތަމަ ފަހަރެވެ. މިދިޔަ އަހަރު ބާއްވަން ނިންމި ގޭމްސް މިއަހަރަށް ފަސްކުރި ނަމަވެސް މިއަހަރުގެ ގޭމްސްއަށް ދިނުމަށް ހަމަޖެހިފައިވާ ނަމަކީ "ޓޯކިއޯ އޮލިމްޕިކްސް 2020" އެވެ. މިދިޔަ އަހަރު އޮލިމްޕިކްސް ކެންސަލްކުރުމާ އެކު ގިނަ ގައުމުތަކުގެ އެތްލީޓުންނަށް ބޮޑު މާޔޫސްކަމެއް ލިބުނެވެ. އެއީ އެ ގޭމްސްއަށް ތައްޔާރުވާން ގިނަ އެތްލީޓުންކެއް ދުރާލާ މަސައްކަތްކޮށްފައިވުމާ އެކު، އެ ފުރުސަތު ބަންދުވީމައެވެ.\nނަމަވެސް އެ އެތްލީޓުން މިހާރު ތިބީ މިއަހަރުގެ ގޭމްސްއަށް ފުރިހަމައަށް ތައްޔާރުވުމުގެ އަޒުމުގައެވެ. ގިނަ އެތްލީޓުން ވަނީ ފަރިތަކުރުންތައް ފަށާފައެވެ.\nކޮވިޑް-19: ޖަޕާނުގައި ކުއްލި ނުރައްކަލުގެ ހާލަތު އިއުލާނު ކޮށްފި\nޖަޕާނުގެ 70 އިންސައްތަ މީހުން ޓޯކިޔޯ އޮލިމްޕިކްސް ބާއްވަން ބޭނުމެއް ނުވޭ\nއުތުރު ކޮރެއާ އިން ޓޯކިޔޯ އޮލިމްޕިކްސްގައި ބައިވެރިނުވާނެ


7 vana Living Expo ninmaalaifi - vNews.mv\nހަތްވަނަ ލިވިން އެކްސްޕޯ ނިންމާލައިފި\nޙައްވާ މިންހާ 12 February 2019, 13:05\nހައިރައިޒްގެ ފަރާތުން އިންތިޒާމްކޮށްގެން ބޭއްވި މޯލްޑިވްސް ލިވިން އެކްސްޕޯ ނިންމާލައިފިއެވެ.\nމިފަހަރުގެ އެކްސްޕޯ ރޭގައި ނިންމާލާފައިވާއިރު އެކްސްޕޯ ކުރިއަށް ގެންގޮސްފައިވަނީ ތިން ދުވަހުގެ މުއްދަތަަކަށް ދަރުބާރުގޭގައެވެ. ގޯތިގެދޮރުގެ ވިޔަފާރި ކުރާ ކުންފުނިތަކަށް ޚާއްސަކޮށްގެން ކުރިއަށްގެންދިޔަ މި އެކްސްޕޯގައި ރާއްޖެއާއި ރާއްޖެއިން ބޭރުގެ 30 ކުންފުންޏަކުން ވަނީ ބައިވެރިވެފައެވެ.\nއެކްސްޕޯ ބައްލަވައިލެއްވުމަށް ރާއްޖޭގެ ޓުއަރިޒަމް މިނިސްޓަރު އަލީ ވަހީދު ވަނީ އިއްޔެ އެތަނަށް ޒިޔާރަތް ކުރައްވާފައެވެ. އަދި މިނިސްޓަރު ވަނީ އެކްސްޕޯގައި ބެހެއްޓިފައި ހުރި ހުރިހާ ސްޓޯލަކަށް ޒިޔާރަތްކުރައްވައި ސްޓޯލްތައް ހިންގާ ފަރާތްތަކާ ބައްދަލުކުރައްވައި އެބޭފުޅުންގެ ޚިދުމަތްތަކާ ބެހޭ ގޮތުން މައުލޫމާތު އޮޅުންފިލުއްވާފައެވެ.\nއެކްސްޕޯ ބައްލަވާލެއްވުމަށްފަހު ނޫސްވެރިންނަށް މައުލޫމާތު ދެއްވަމުން ޓުއަރިޒަމް މިނިސްޓަރު ވިދާޅުވީ މިއީ ހައިރައިޒްއިން އިންތިޒާމްކޮށްގެން ބާއްވާ ވަރަށް ރަނގަޅު ހަރަކާތެއް ކަމަށާއި މިކަމުގެ ސަބަބުން ރާއްޖޭގެ ފަތުރުވެރިކަމުގެ ދާއިރާއަށް ބޮޑެތި ކުރިއެރުންތަކެއް ލިބިގެންދާނެ ކަމަށް ގަބޫލުކުރައްވާ ކަމަށެވެ.\nއެކްސްޕޯގައި ބައިވެރިވި ބޭފުޅުން ވިދާޅުވީ އެކްސްޕޯގެ ސަބަބުން ވިޔަފާރިއަށް ބޮޑެތި ކުރިެރުންތަކެއް ލިބިގެންދާނެ ކަމަށް ގަބޫލުކުރެވޭ ކަމަަށާއި އާންމުންގެ ބޮޑު ތަރުހީބެއް އެކްސްޕޯއަށް ލިބިގެން ދިޔަ ކަމަށެވެ. އަދި މިފަހަރު އެކްސްޕޯގައި ޖާގަ ތަނަވަސްވުމުގެ ސަބަބުން ސްޓޯލްތައް ހިންގުމަށް ވެސް އިތުރު ލުއިފަސޭހައެއް ލިބިގެންދިޔަ ކަމަށް ސްޓޯލްތަކުގައި ހަރަކާތްތެރިވަމުން ދިޔަ ބޭފުޅުން މައުލޫމާތު ދެއްވިއެވެ.\nއެކްސްޕޯއަށް ޒިޔާރަތްކުރި މީހުން ވެސް ބުނީ މިއީ ބާއްވަން ވަރަށް ރަނގަޅު އެކްސްޕޯއެއް ކަމަށާއި މި އެކްސްޕޯގެ ސަބަބުން ވަރަށް ގިނަ ބަޔަކަށް ފަސޭހަވެގެންދާނެ ކަމަށެވެ.\n"މި އެކްސްޕޯ އަކީ ހުރިހާ ބޭފުޅުންނަށްވެސް ވަރަށް ބޭނުންތެރި އެކްސްޕޯއެއް. އެއް ޕްލެޓްފޯމަކުން ގެދޮރާއިބެހޭ ހުރިހާ މައުލޫމާތުތަކެއް ލިބިގެންދާތީ އޮންލައިންކޮށް ބެލުމަށްވުރެ މިގޮތް އަސްލު މާ ފަސޭހަ" ވީނިއުސްއަށް މައުލޫމާތު ދިން މީހަކު ބުންޏެވެ.\nއެކްސްޕޯ ނިންމާލުމަށްފަހު ވީނިއުސްއަށް މައުލޫމާތު ދެއްވަމުން ހައިރައިޒްގެ ސޭލްސް އެންޑް މާކެޓިން މެނޭޖަރު މަރިޔަމް މާއިޝާ ވިދާޅުވީ މިއީ ވަރަށް ކާމިޔާބު އެކްސްޕޯއެއް ކަމަށެވެ. އާންމުންގެ ފަރާތުން ވަރަށް ބޮޑު އެއްބާރުލުމެއް މިފަހަރުގެ އެކްސްޕޯއަށް ލިބިގެން ދިޔަކަން އޭނަ ވަނީ ފާހަގަކުރައްވާފައެވެ.\nމިއަހަރުގެ މިއެކްސްޕޯގައި ވެސް އެކްސްޕޯއަށް ޒިޔާރަތްކުރި މީހުންނަށް ވަނީ ކުންފުނިތަކުން ދެމުންގެންދާ ޚިދުމަތްތަކުން ބޮޑެތި ޑިސްކައުންޓްތަކުގެ އިތުރަށް ބޮޑެތި އިނާމްތަކެއް ދީފައެވެ.\nލިވިން އެކްސްޕޯގެ މެއިން ސްޕޮންސަރަކީ ރާއްޖޭގައި އެންމެ ފުޅާ ދާއިރާއެއްގައި އިންޝުއަރެންސްގެ ޚިދުމަތް ދެމުންގެންދާ އެލައިޑް އިންޝުއަރެންސް ކުންފުންޏެވެ. ކޯ ސްޕޮންސަރުންނަކީ ރާއްޖޭގެ އަކުއާ ވިޓާ ރެސިޑެންސް އާއި މިދިޔަ އަހަރުވެސް މިއެކްސްޕޯގެ ކޯ ސްޕޮންސަރެއްގެ ގޮތުގައި ހަރަކާތްތެރިވި ސްރީލަންކާގައި ތަރައްގީކުރާ ލަގްޒަރީ އެޕާޓްމެންޓް ޕްރޮޕަޓީ އަލްޓެއާ އެވެ.


Irumathee Qudus akee Palestine ge veri rah: OIC | Mihaaru\n14 ޑިސެމްބަރ 2017 - 06:475comments\nފަލަސްތީނަކީ މިނިވަން ދައުލަތެއް ކަމަށާއި އެ ދައުލަތުގެ ވެރި ރަށަކީ އިރުމަތީ ގުދުސް ކަމަށް ކަނޑައަޅައި، އިސްލާމީ ގައުމުތަކުގެ އެންމެ އިސް ވެރިންގެ ކުއްލި ބައްދަލުވުން ނިންމާލައިފި އެވެ.\nގުދުސަކީ އިޒްރޭލުގެ ވެރިރަށް ކަމަށް އެމެރިކާ އިން އިއުތިރާފްވެ މި މަހުގެ6ވަނަ ދުވަހު އެކަން އިއުލާން ކުރުމާ ގުޅިގެން، އޯގަނައިޒޭޝަން އޮފް އިސްލާމިކް ކޮންފަރެންސްގެ އެންމެ އިސްވެރިންގެ ބައްދަލުވުމެއް އިއްޔެ މި ބޭއްވީ މި ދައުރުގެ ރިއާސަތު ބަލަހައްޓާ ގައުމުގެ ހައިސިއްޔަތުން ތުރުކީ ވިލާތުގެ ރައީސް ރަޖަބް ތައްޔިބު އުރުދުޣާން ގޮވައިލެއްވުމާ ގުޅިގެންނެވެ.\nމި ބައްދަލުވުން ފެށުމުގެ ޖަލްސާގައި ވާހަކަފުޅު ދައްކަވަމުން ތުރުކީ ވިލާތުގެ ރައީސް ރަޖަބް ތައްޔިބު އުރްދުޣާން ވިދާޅުވީ އެމެރިކާގެ ގޯނާކުރުންތަކާ ދެކޮޅަށް އިސްލާމީ އުންމަތް އެކުގައި ތެދުވުމުގެ ވަގުތު ޖެހިފައިވާ ކަމަށެވެ.\nތުރުކީގެ އިސްތަންބޫލްގައި އިއްޔެ ބޭއްވި މި ބައްދަލުވުން ނިންމާލަމުން އާންމު ކުރި، ހުރިހާ ގައުމުތަކުގެ ގުޅިފައިވާ ބަޔާނުގައި ބައިނަލްއަގުވާމީ މުޖްތަމައަށް ގޮވާލަފައިވަނީ، ފަލަސްތީނުގެ މިނިވަން ދައުލަތް ގަބޫލު ކުރުމަށާއި އަދި އިރުމަތީ ގުދުސަކީ ފަލަސްތީނުގެ ވެރިރަށް ކަމުގައި ބަލައިގަތުމަށެވެ.\nގުޅިފައިވާ ބަޔާނުގައި ބުނެފައިވާ ގޮތުގައި އެމެރިކާގެ ރައީސް ޓްރަމަޕުގެ ނިންމުމަކީ އޭގެ ޒާތުގައި ޒިންމާދާރުކަން ކުޑަ ނިންމުމެކެވެ. އަދި އެއީ ބާތިލު އަދި ފަނާވެފައިވާ ގަރާރެކެވެ. އަދި އެ ގަރާރުގެ ސަބަބުން ހަކަތަ އާއި ހިތްވަރު ލިބޭނީ ޓެރަރިޒަމަށް ކަމަށް ވެސް އެ ބަޔާނުގައިވެ އެވެ.\nމި ބައްދަލުވުން ފެށުމުގެ ޖަލްސާގައި ވާހަކަފުޅު ދައްކަވަމުން ފަލަސްތީނުގެ ރައީސް މަހްމޫދު އައްބާސް ވިދާޅުވީ ގުދުސަކީ އިޒްރޭލުގެ ވެރިރަށް ކަމުގައި ގަބޫލު ކުރުމަކީ އެމެރިކާ އިން ހިންގި ޖަރީމާއެއް ކަމަށެވެ. އަދި އެމެރިކާ އަމިއްލަ އަމިއްލަ އަށް ނިންމި އެ ގަރާރު ގަބޫލު ނުކުރައްވާ ކަމަށާއި، މިއަދަށް ފަހު މެދުއިރުމަތީގެ ސުލަހައިގެ އެއްވެސް ކަމެއްގައި އެމެރިކާއަކީ ބައިވެރިއެއް ކަމަކަށް ފަލަސްތީނުން ގަބޫލެއް ނުކުރާނެ އެވެ. އަދި ގުދުސްގެ މައްސަލައިގައި އެމެރިކާ އެވަނީ ރަތް ރޮނގު ހުރަސްކޮށްފައި ކަމަށް ވެސް އޭނާ ވިދާޅުވި އެވެ.\nއިސްލާމީ ގައުމުތަކުގެ ވެރިން ވިދާޅުވީ، ގުދުސްގެ މައްސަލައިގައި އެމެރިކާ އިން ނިންމި ޣައިރު ގާނޫނީ ނިންމުން އަނބުރާ ނުގެންދާ ނަމަ، އެއާ ވިދިގެން ދެން ނުކުންނަ ކޮންމެ ނަތީޖާއަކާ މެދު އެމެރިކާ ޒިންމާވާންޖެހޭނެ ކަމަށެވެ. އަދި ގުދުސްގެ ގާނޫނީ ހައިސިއްޔަތު ދިފާއުކޮށް ދަމަހައްޓައިދިނުމުގެ މަސައްކަތް ކޮށްދިނުމަށް އިސްލާމީ ގައުމުތަކުގެ ވެރިން އދ. މަޖިލީހަށް ގޮވައިލެއްވި އެވެ.\nއެއް ދުވަހުގެ މުއްދަތަށް ބޭއްވި މި ބައްދަލުވުމަށް 53 ގައުމުގެ ވެރިންނަށް ދައުވަތު ދެއްވި ނަމަވެސް، ވެރިން ބައިވެރިވެވަޑައިގެންނެވި އަދަދު މަދުކަން ފާހަގަ ކޮށްލެވެ އެވެ. ގިނަ ގައުމުތަކުން ފޮނުވީ ވަޒީރުން ފެންވަރުގެ ބޭފުޅުންނެވެ. އަރަބި ދުނިޔޭގެ އެންމެ ބޮޑު ދެ ގައުމުގެ ގޮތުގައި ބެލެވޭ މިސްރާއި ސައޫދީ އަރަބިއްޔާ އިން ވެސް ފޮނުވީ ޚާރިޖީ ވަޒީރުންނެވެ.\nއިތުރު ލިޔުންތައް އިޒްރޭލް ފަލަސްތީން އޯއައިސީ ތުރުކީ


Insaany vagufaari aa dhekolhah communication strategy eh hadhany\nޑިފެންސުން އިންސާނީ ވަގުފާރިއާ ދެކޮޅަށް ކޮމިއުނިކޭޝަން ސްޓްރެޓެޖީއެއް ހަދަނީ\nޑިފެންސް މިނިސްޓަރު މާރިޔާ އަހުމަދު ދީދީ: އިންސާނީ ވަގުފާރިއާ ދެކޮޅަށް ސަރުކާރުން އެކުލަވާލައިފައިވާ އެކްޝަން ޕްލޭންގެ ދަށުން ރާއްޖެއަށް މުހިންމު ކުރިއެރުންތަކެއް ލިބިފައިވާ ކަމަށް ވިދާޅުވި\nވަގުފާރީގެ ޝިކާރައަކަށްވާ ފަރާތްތަކަށް ގާނޫނީ ގޮތުން ދޭންޖެހޭ ހިމާޔަތާއި ރައްކާތެރިކަން ދިނުމަށް މަސްއޫލުވެރި ވުޒާރާގެ ހައިސިއްޔަތުން ޑިފެންސް މިނިސްޓްރީ އިން އަންނަނީ ކޮމިއުނިކޭޝަން ސްޓްރެޓެޖީއެއް އެކުލަވައިލަމުން ކަމަށް މިނިސްޓަރު މާރިޔާ އަހުމަދު ދީދީ ވިދާޅުވެއްޖެ އެވެ.\nއިންސާނީ ވަގުފާރިއާ ދެކޮޅަށް ބައިނަލްއަގްވާމީ ގޮތުން ފާހަގަކުރާ "ވޯލްޑް ޑޭ އެގެއިންސްޓް ޓްރެފިކިން އިން ޕާސަންސް 2021" އާއި ގުޅިގެން މިއަދު މިނިސްޓަރު މާރިޔާ ނެރުއްވި ބަޔާނެއްގައި ވިދާޅުވީ މިނިސްޓްރީ އިން އިންސާނީ ވަގުފާރިއާ ދެކޮޅަށް ކުރާ މަސައްކަތްތަކުގެ ތެރޭގައި މިހާރު އަންނަނީ ވިކްޓިމް އެސިސްޓަންސް އަދި ޝެލްޓާ ސާވިސް ރެގިއުލޭޝަން އެކުލަވައިލުމާއި، ވަގުފާރިއާ ދެކޮޅަށް ކޮމިއުނިކޭޝަން ސްޓްރެޓެޖީއެއް އެކުލަވައިލުމުގެ މަސައްކަތް ކުރަމުން ކަމަށެވެ.\nމާރިޔާގެ ބަޔާނުގައި ވިދާޅުވީ އެމެރިކާގެ ސްޓޭޓް ޑިޕާޓްމަންޓުން ކޮންމެ އަހަރަކު ނެރޭ ޓްރެފިކިން އިން ޕާސަންސް (ޓިޕް) ރިޕޯޓުގައި، 2017 ވަނަ އަހަރު ރާއްޖޭގެ ޕާފޯމަންސާ ގުޅިގެން ވޮޗްލިސްޓަށް އެރި ކަމަށެވެ. ނަމަވެސް މިމަހުގެ އެއް ވަނަ ދުވަހު ރާއްޖެ ވޮޗްލިސްޓުން އުނިވެ، ޓިއާ ދޭކަށް ރާއްޖެ ޕްރޮމޯޓް ވެފައިވާ ކަމަށާއި މިއީ ރާއްޖެ އަށް ލިބުނު ވަރަށް ބޮޑު ކުރިއެރުމެއް ކަމަށް ވިދާޅުވި އެވެ.\nއިންސާނީ ވަގުފާރިއާ ދެކޮޅަށް ސަރުކާރުން އެކުލަވާލައިފައިވާ އެކްޝަން ޕްލޭންގެ ދަށުން ހާސިލްކޮށްފައިވާ މުހިންމު ކުރިއެރުންތައް ވެސް މިނިސްޓަރުގެ ބަޔާނުގައި ވަނީ ފާހަގަކުރައްވާފަ އެވެ.\nއެގޮތުން އިންސާނީ ވަގުފާރީގެ ޝިކާރައަކަށްވާ ފަރާތްތަކަށް ހާއްސަ ޝެލްޓަރެއް ގުޅީފަޅުގައި ގާއިމްކުރުމާއި، ޑިފެންސް މިނިސްޓްރީގެ ދަށުން ހިންގާ ގޮތަށް އެންޓި-ޓްރެފިކިން އިން ޕާސަންސް (އެންޓި-ޓިޕް) އޮފީސް ގާއިމްކުރުމަށާއި އެކްޝަން ޕްލޭން ތަންފީޒުކުރުމަށް ދައުލަތުގެ ބަޖެޓުން ފައިސާ ހަމަޖެއްސުން ހިމެނެ އެވެ. އަދި މީހުން ޓްރެފިކް ކުރުން ހުއްޓުވުމާ ބެހޭ ގާނޫނު އ.ދ.ގެ ޓިޕް ޕްރޮޓޮކޯލްއާ އެއްގޮތް ކުރަން ގާނޫނަށް ގެނެސްފައިވާ ބަދަލު މިނިސްޓަރު ފާހަގަކުރެއްވި އެވެ.\n"ވޯލްޑް ޑޭ އެގެއިންސްޓް ޓްރެފިކިން އިން ޕާސަންސް" ފާހަގަކުރުމަށް އ.ދ. އިން މިއަހަރު ކަނޑައަޅާފައިވާ ޝިއާރަކީ "ވިކްޓިމްސް ވޮއިސަސް ލީޑް ދަ ވޭ" އެވެ. މިޝިއާރު ބިނާވެފައި ވަނީ އިންސާނީ ވަގުފާރީގެ ޝިކާރައަކަށްވާ ފަރާތްތަކުގެ އަޑު އަހައި، އެފަދަ ފަރާތްތަކުގެ އިހްސާސްތައް އިތުރަށް ދެނެގަނެ އަދި އެކަންކަމަށް ބިނާކޮށް ސިޔާސަތުތައް ބައްޓަންކުރަން ހިތްވަރުދިނުމުގެ މައްޗަށެވެ.\nއިންސާނީ ވަގުފާރި މާރިޔާ އަހުމަދު ދީދީ މިނިސްޓްރީ އޮފް ޑިފެންސް + ޑިފެންސް މިނިސްޓްރީ


Insaanee vagufaari akee gaumee salaamathah huri gonjehumeh: Maariya - vNews.mv\nއިންސާނީ ވަގުފާރިއަކީ ގައުމީ ސަލާމަތަށް ހުރި ގޮންޖެހުމެއް: މާރިޔާ\nޠާހިރާ އަޒްހާރު 04 May 2021, 11:35\nއިންސާނީ ވަގުފާރިއަކީ ދިވެހިރާއްޖޭގެ ޤައުމީ ސަލާމަތަށް ހުރި ބޮޑު ގޮންޖެހުމެއް ކަމަށް ޑިފެންސް މިނިސްޓަރ މާރިޔާ އަހުމަދު ދީދީ ވިދާޅުވެއްޖެއެވެ.\nމިނިސްޓަރ މާރިޔާ މިފަދައިން ވިދާޅުވީ މިދިޔަ ހޮނިހިރު ދުވަހު ފާހަގަކުރި ބައިނަލްއަގުވާމީ މަސައްކަތްތެރިންގެ ދުވަހާއި ގުޅިގެން އެމްއެންޑީއެފްގެ އައްޑަނަ މަޖައްލާއަށް ލިޔުއްވި "މިނިސްޓަރގެ ގަލަންކޮޅު" ލިޔުމުގައެވެ.\nމި ލިޔުމުގައި މިނިސްޓަރ ވަނީ މަސައްކަތްތެރިންގެ ދުވަހަކީ، ދުނިޔޭގެ މުޖްތަމައުތައް ބިނާކުރުމުގައި އަމަލީގޮތުން ހަރަކާތްތެރިވާ މުރާލި މަސައްކަތްތެރިންގެ އަގުވަޒަންކޮށް، އެމީހުންގެ ހައްގުތައް ރައްކާތެރިކޮށް، ކަށަވަރުކޮށްދޭން ބާރުއަޅާ ދުވަސްކަން ފާހަގަކުރައްވާފައެވެ.\nމަސައްކަތްތެރިންގެ ދުވަސް ކޮންމެ ދުވަހަކުވެސް ފާހަގަކުރާއިރު، ދުނިޔޭގެ އެކި ކަންކޮޅުތަކުގައި މަސައްކަތްތެރިންގެ ހައްގުތައް ދަނީ، އެކި ސިފަސިފައިގައި ނިގުޅައިގަނެވެމުންކަމަށް މިނިސްޓަރ ވިދާޅުވިއެވެ. މީގެ ތެރެއިން ހިއުމަން ޓްރެފިކިންގ ނުވަތަ އިންސާނީ ވަގުފާރިއަކީ އެކަމަށް ހުޅުވިފައިވާ އެއް ދޮރު ކަމަށާއި، އިންސާނީ ވަގުފާރިއަކީރާއްޖޭގެ ޤައުމީ ސަލާމަތަށް ވެސް ހުރި ބޮޑު ގޮންޖެހުމެއް ކަމަށް މިނިސްޓަރ މާރިޔާ ވަނީ ވިދާޅުވެފައެވެ.\nއިންސާނީ ވަގުފާރިއާ ދެކޮޅަށް މި ސަރުކާރުން އަޅަމުން ގެންދާ ފިޔަވަޅުތައް ވިލަރެސްކުރުމުގެ ޒިންމާ ޙަވާލުކުރައްވާފައިވާ ވަޒީރުގެ ޙައިސިއްޔަތުން މިނިސްޓަރ މާރިޔާ ވިދާޅުވީ، އެމްއެންޑީއެފްގެ ހަރުދަނާ ލީޑަރޝިޕުގެ އިރުޝާދުގެ ދަށުން، މިގޮންޖެހުމާ ކުރިމަތިލުމުގައި މިހާރެކޭ އެއްފަދައިން، ކަމާބެހޭ ފަރާތްތަކަށް ފުރިހަމަ އެއްބާރުލުން ދެމުން ގެންދިޔުމަކީ ކުރައްވާ އުންމީދެއް ކަމަށެވެ.\nމީގެ އިތުރުން ދިވެހި ޤައުމާއި ރައްޔިތުންގެ ހައްޤުގައި، ސިފައިން އަވަދިނެތި ކުރާ ބުރަ މަސައްކަތާބެހޭ އެންމެ ފަހުގެ މަޢުލޫމާތު ރައްޔިތުންނަށް ވީހާވެސް ތާޒާކަމާއެކު ފޯރުކޮށްދޭން އެމްއެންޑީއެފުން ދާދިފަހުން އާ ވެބްސައިޓެއް ލޯންޗުކޮށްފައިވާކަމަށް މިނިސްޓަރ ވަނީ ފާހަގަކުރައްވާފައެވެ.\nރާއްޖެ މާރިޔާ އަހުމަދު ދީދީ އެމްއެންޑީއެފް ސިޔާސީ


Sarukaaru vattaalaa, raeesah loti dheykah noolhen: Gasim | Mihaaru\nޖުމްހޫރީ ޕާޓީގެ ލީޑަރު ގާސިމް އިބްރާހިމް ޖަލްސާއެއްގައި ވާހަކަ ދައްކަވަނީ.---ފޮޓޯ: ހުސައިން ވަހީދު/މިހާރު\nސަރުކާރު ވައްޓާލައި، ރައީސަށް ލޮޓި ދޭކަށް ނޫޅެން: ގާސިމް\n25 ސެޕްޓެމްބަރ 2019 - 00:12 30 comments\nސަރުކާރު ކޯލިޝަންގެ ދެ ވަނަ އަށް އެންމެ ބޮޑު ޕާޓީ ޖޭޕީ އަށް ބަޔަކު ސޮއިކުރުމަށް އެ ޕާޓީގެ އޮފީސް އަދި ހަރުގެ މ. ކުނޫޒުގައި ބޭއްވި ޖަލްސާގައި ގާސިމް ވިދާޅުވީ ސަރުކާރަށް ކަންތައްތައް ނުކުރެވޭ ކަމަށް ބުނެ، ބަޔަކު މީހުން ވާހަކަ ދައްކަމުން އަންނަ ކަމަށެވެ. ސަރުކާރު ބަދުނާމު ކުރަން ކިތަންމެ މަސައްކަތެއް ކުރިޔަސް، އެކަން ވެސް "ވައިގައި ނުހިފާނެ" ކަމަށް ގާސިމް ވިދާޅުވި އެވެ.\n"މިހާރު އޮތް ނިޒާމު، ބަރުލަމާނީއަކަށް ވެސް ބަދަލެއް ނުކުރެވޭނެ. އެއީ ވެސް ވާނެ ކަމެއް ނޫން،" ރިޔާސީ ނިޒާމު، ބަރުލަމާނީ ނިޒާމަކަށް ބަދަލު ކުރައްވަން ބޭނުންފުޅުވާ ކަމަށް ރައްޔިތުންގެ މަޖިލިހުގެ ރައީސް، އަދި ކުރީގެ ރައީސް މުހައްމަދު ނަޝީދު ވިދާޅުވެފައިވާތީ އެކަމަށް އިޝާރާތް ކުރައްވައި ގާސިމް ވިދާޅުވި އެވެ.\nގާސިމް ވިދާޅުވީ ރިޔާސީ ނިޒާމެއް ރައްޔިތުން އިހްތިޔާރުކުރީ މާޒީގައި ކަންކަން ހިނގާފައި ހުރި ގޮތް ދެނެގަނެގެން ކަމަށެވެ. ރިޔާސީ ނިޒާމެއް ރައްޔިތުންގެ ވޯޓުން ކަނޑައަޅާފައި އޮއްވައި، އެކި ބާރުތަކުން ރައީސުލްޖުމްހޫރިއްޔާ ތާށިކޮށްލާ ހިސާބަށްދާ ކަމަށް ވެސް ގާސިމް ވިދާޅުވި އެވެ.\nނަޝީދުގެ ނަން ނުގެންނަވައި ގާސިމް ވިދާޅުވީ ރައީސަށް ދަތިކުރަމުންދާ މަންޒަރު ފެންނަ ކަމަށާއި، އެކަން ކުރަނީ ވަކި މީހަކު ބޭނުންވާ މަގުސަދުތަކެއް ހާސިލު ކުރުމަށް ކަމަށެވެ.\nސަރުކާރު ފެންނަނީ ގާނޫނީ އިމުގެ ތެރެއިން މަސައްކަތް ކުރަމުންދާ ތަން ކަމަށާއި ސަރުކާރަށް ޖުމްހޫރީ ޕާޓީގެ މެމްބަރުންގެ ފުރިހަމަ ތާއީދު އެބައޮތް ކަމަށް ވެސް ގާސިމް ވިދާޅުވި އެވެ. ޖޭޕީ އަކީ ސަރުކާރުގެ ތެރޭގައި އޮތް ޕާޓީއެއްކަން ފާހަގަކުރައްވައި ގާސިމް ވިދާޅުވީ މަޖިލިސް ތެރޭގައި ވަކިން މަސައްކަތް ކުރި ނަމަވެސް ސަރުކާރުން އެދޭ ކަމެއްގައި ފުރިހަމަ އެހީތެރިކަން ދޭނެ ކަމަށެވެ.\nބަރުލަމާނީ ނިޒާމާ ދެކޮޅަށް ވާހަކަ ދައްކަވަމުން ގާސިމް ވިދާޅުވީ އެ ނިޒާމުގައި މިނިސްޓަރުންނާއި އެހެން މަގާމުތަކުގައި ވެސް ތިއްބަވާނީ މަޖިލިހުގެ މެމްބަރުން ކަމަށެވެ. އަދި ރައްޔިތުންގެ މަންދޫބުންގެ ގޮތުގައި އެ ބޭފުޅުން ތިއްބަވައިގެން "އެއްޗެހި ބަހާލިޔަސް" ކުރާނެ ކަމެއް ނޯންނާނެ ކަމަށް ގާސިމް ވިދާޅުވި އެވެ.\nސަރުކާރުން ކަންކަން ނުކުރެވޭ ކަމަށް ވިދާޅުވެ ވާހަކަ ދައްކަވާ އިރު، މި ސަރުކާރުން މިވީ މުއްދަތުގައި ގިނަ މަސައްކަތްތަކެއްކޮށް އެއްބަސްވުންތައް ހަދާފައިވާ ކަމަށް ގާސިމް ވިދާޅުވެ، އެކަމުގައި ކުރިން ދައްކަވާފައިވާ ވާހަތައް ތަކުރާރުކުރެއްވި އެވެ. ގާސިމް ވިދާޅުވީ މަޝްރޫއުތައް ހިނގައިގަންނަން ވަގުތު ނަގާނެ ކަމަށެވެ.\n"މިކަންކަން ކުރިއަށް ދާނީ އުސޫލަކާއި ތަރުތީބަކުން. ކިތަންމެ ހިތް އަވަސް ވިޔަސް، ދެން އެކޮޅު ކޮޅަށް ދާނީ. ހަމަޖެހޭ އުސޫލަކުން ދެމެހެއްޓެނިވި ތަރައްގީއެއް ގެނެވޭނީ އުސޫލުތަކެއްގެ މަތީގައި. އެހެންވީމަ އެކަން ހިނގަމުންދާ ކަން އެންމެންނަށް ވެސް އެނގޭ،" ގާސިމް ވިދާޅުވި އެވެ.\nގާސިމް ވިދާޅުވީ ސަރުކާރުގެ އެތެރެ "ފަނި ކޮށްލަން" ބަޔަކު މަސައްކަތް ކުރާ ވާހަކަ ވިދާޅުވުމުން އެއީ ސަރުކާރަށް ވައި އަޅުވައިގެން ކޮންމެވެސް އެއްޗެއް ހޯދަން ދައްކާ ވާހަކަތަކެއް ކަމަށް ސިފަކޮށް އެމްޑީޕީގެ މެންބަރުން ވާހަކަ ދައްކާ ކަމަށެވެ. ގާސިމް ވިދާޅުވީ "އެކަން ބޭނުންނުވާ އެއްވެސް އިންސާނެއް ނޫޅޭ" ކަމަށެވެ. ސަރުކާރުގެ ތެރެއިން ބޭނުންވާ ކަންކަން އެބަހުރި ކަމަށް ވިދާޅުވި އެވެ.\nއިތުރު ލިޔުންތައް އެމްޑީޕީ މެމްބަރު ގާސިމް އިބްރާހިމް (މާމިގިލި) ދިވެހި ސަރުކާރު އިދިކޮޅު ފަރާތްތައް ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް


ރޭދުވާ ނިމެނީ ކުރާ މި ޚިޔާލުގާ……….! (6 ވަނަ ބައި) – Esfiya\nހިތާމަ މަޖާ ލޯބި January 20, 2019\n“އާނ ކީއްކޮށްދޭންވީއޭ!” ލުބްނާގެ ކޮޓަރީގައި ހުރި ކުއިން ސައިޒުގެ ބޮޑު އެނދުގައި އިށީނދެލަމުން އިޝްރާ އަހާލިއެވެ. އޭރު ލުބްނާހުރީ އޭނާ އަޅައިގެންހުރި މެރޫންކުލައިގެ ޝޯލް ނަގާށެވެ. “މީ…. ވަރަށް ބޮޑުކަމެއް! ނޭނގެ ތިދެމީހުންނަށް ވާނެކަމެއްވެސް!” އަތުގައިއޮތް ގިޓާގެ ނަރުތަކައި ކުޅެލަމުން ލިބާން އެހެން ބުނުމުން ލުބްނާ ޝޯލްގައި އިން ފަހު ޕިން ވަކިކޮށްލަމުން ލިބާންއާއި ދިމާލަށް އެނބުރިލިއެވެ.\n“ދެން ވާނެތޯ ނޫނީ ނުވާނެތޯވެސް އެނގޭނީ ބުނީމައިދޯ! ބުނެބަލަ ހާސަރު ދިގުނުކޮށް” ލިބާން އާއި ދިމާލަށް އެނބުރެލަމުން ލުބްނާ ބުނެލީ ހިތްހަމަނުޖެހިފައި ހުރެއެވެ. ލިބާން އެހެން ބުނެފިއްޔާ ލުބްނާ ހިތްހަމަނުޖެހޭނެކަންވެސް އޭނާއަށް އެނގެއެވެ. ނަމަވެސް އެންމެފުރިހަމަ ގޮތުގައި އެކަން ކުރަން ބޭނުންވާތީ ލިބާންއަށް އެހެން ބުނެވުނީއެވެ.\n“އެނގެއެއްނު މާދަމާރޭ ޝޯ އޮންނަކަން! އެ ޝޯގަ ބާން ޕާރފޯރމްކުރާ ލަވަ ޓެސްޓުކޮށްލަންވީ!” ލިބާން އެބުނީ މިދިޔަ އަހަރު 12 ނިންމި ކުދިންގެ ފަރާތުން ސޮކޫލުގެ އެހެންކުދިންނަށް މާދަމާ ރޭ ބާއްވަދޭ ހާއްސަ ޝޯއެއްގެ ވާހަކައެވެ. ލިބާންއަަކީ މިދިޔައަހަރު ސްކޫލުގެ އެންޓަރޓެއިންމެންޓް ކްލަބުގެ ކެޕްޓަންކަމަށްވެފައި އަދި އޭގެ އިތުރުން ސްކޫލުގެ ގިނަދަރިވަރުންތަކެއްގެ ފަރާތުން ލިބާންގެ ލަވައަކަށް އެދިފައިވާތީ ލިބާން ވަނީ މި ޝޯގައި ލަވަކިޔަން ނިންމާފައެވެ. ނަމަވެސް ހަގީގަތުގައި އޭނާ މި ލަވަ މިވަގުތު ކިޔަން ބޭނުންވަނީ ހަމައެކަނި ލަވަ ޓެސްޓުކުރުވަން ނޫންކަމެވެ. މިވަގުތު އިޝްރާ އެތާ އިނުމުންކަމެވެ. ލިބާންއަށް ނޭނގި ނަމަވެސް އޭނާއަށް ވަނި އޭނާގެ ހިތް އިޝްރާއަށް ދެވިފައެވެ. އަބަދުވެސް އޭނާގެ ޚިޔާލުތަކުގެ ތެރޭގައި އިޝްރާ ވެއެވެ. އިޝްރާ އުފާވެއްޖެނަމަ އޭނާވެސް އުފާވެއެެވެ. އިޝްރާ ދެރަވެއްޖެނަމަ އޭނާވެސް ދެރަވެއްވެ. އަބަދުވެސް އިޝްރާއައި ދޭތެރޭ އޭނާއަށް ވިސްނެއެވެ. ސަބަބެއް ނޭނގިނަމަވެސް އޭނާއަށް މި ވަނީ އިޝްރާދެކެ ނުހަނު ބޮޑަށް ލޯބިވެވިފައިކަމަށް އޭނާއަށް ޤަބޫލުކުރެވުނެވެ. އޭނާގެ ހިތުގައި ރަނިކަންކުރަނީ އިޝްރާއެވެ. ހިތުގެ އެދުމަކީ އިޝްރާއެވެ.\n“ތިއީކީ މާކަބޮޑު ކަމެއް ނޫނެއްނު؟ އަވަހަށް ފަށާ!” ދެފައި ވައްކޮށްލަމުން އެނދުމަތީގައި އޮތް ބާލީހެއް ނަގާ އުނގަށް ލާފައި އިޝްރާ ބުނެލިއެވެ. އެވަގުތު ލުބްނާވެސް އައިސް އެނދަށް އަރާ ހަމަޖެހިލިއެވެ.\nއަތުގައި އޮތް ގިޓާގެ ނަރުތަކާއި ކުޅެލަމުން ލިބާން ފުންނޭވާއެއްލާ ލަވަ ފެށިއެވެ.\n“ބޭނުންވަނީ ޔާރާ، ލޯބިން ބަލާ ލީމާ،\nހީވޭއިނގޭ، ގާތަށް މަގޭ، އާދޭ ކަލާ،\nހީވޭއިނގޭ، ގާތަށް މަގޭ، އާދޭ ކަލާ\nހާދަފަރި ހިނިތުންވަނީއޭ، މޭގައޮވެގެން ހިތްރޮނިއްޏޭ،\nހާދަ ކައިރީގާ ހުރީމޭ، ލޯބިވާވަރު ނޭގެނީހޭ،\nހީވޭ އިނގޭ ގާތަށްމަގޭ، އާދޭ ކަލާ،\nހީވޭ އިނގޭ ގާތަށް މަގޭ، އާދޭ ކަލާ\nޗާލު މަލަވެސް ފެންނަނީއޭ، އޮއެގަ ޖެހިފާ ގެންދަނީއޭ،\nހާލުފެނިފާ ހުންނަނީހޭ، ލޯބިވާތީ އަންނަނީހޭ،\nނިންޖެއް މިރޭ ނާދޭ، ހުވަފެންތަކުން ނާދޭ\nރީތި އަތުގާ ބީހިލީމޭ، ރީތި ދެލޮލަށްވެސް ބެލީމޭ،\nގާތުގާ ހުރެގެން އެހީމޭ، ނޭނގެޔޭ ނަމަކީ ކޮބާހޭ،\nސަމާގެ “ބޭނުންވަނީ ޔާރާ” މި ލަވަަކިޔާ ނިންމާލުމަށްފަހު ލިބާން ފުންނޭވާއެއް ދޫކޮށްލާ ލުބްނާއާއި އިޝްރާާއާއި ދިމާލަށް ބަލާލިއެވެ. އޭރު އެދެމީހުން ހިނިތުންވެލައިގެން އިންތަން ފެނުމުން ލިބާން ވަރަށް ހިތްހަމަޖެހުނެވެ. އޭނާ އެ ދެމީހުންނާއި ދިމާލަށް ނިތް އަރުވާލީ ލަވަ ކިހިނެއްހޭ ބުނަފަދަ އުސޫލަކުންނެވެ\n“ލަވަ ވަރަށް ވަރަށް ވަރަށް ރީތި! ވަކި އަނެއްހެނަ އިމްޕްރޫވް ކުރަންޖެހޭ ކަމެއް ހުރިހެނެއް ހިއެއް ނުވޭ! މި ލަވަ އެކަނިތަ ކިޔަނީ؟” އިޝްރާ ލުބްނާއައި ސުވާލުކޮށްލީ ހިނިތުންވެލައިގެން ހުރެއެވެ. “ނޫން! އެކަމަކު މީ އެންމެ ފަހުން ޕްރެކްޓިސް ކުރި ލަވަ. އެހެންވެގެން މި ޗެކްކޮށްލަދޭށޭ ބުނީ!” ހަގީގަތް ހާމަނުކުރަން ލިބަން ވަހަކައެއް ހަދާލިއެވެ.\n“އޯކޭ! އެކަމަކު ދޮންތައަށް ހީވަނީ ތި ލަަވަ ޑެޑިކޭޓްވާ ކުއްޖަކު މިހާރު ބާންގެ ލައިފްގައި އެބަހުރިހެން. ކޮންކުއްޖެއް އެއީ؟” ލާނެތް ރާގަކަށް ލުބްނާ އެހެން އަހާލުމުން ލިބާން އިސްޖަހާލިއެވެ. “އާނ! ވަރަށް ސްޕެޝަލް ކުއްޖަކު އެބަހުރި. އެއީ ބާންއާއި ވަރަށް ކްލޯސް ކުއްޖެއް! ބަޓް ޝީ ޑަޒަންޓް ނޯ އިޓް އެންޑް އައި ޑޯންޓް ނޯ ވެދަރ ޝީ ވިލް އީވެން އެކްސެޕްޓް އިޓް އީވެން އިފް އައި ޕްރޮޕޯސް ހަރ!” ލިބާން އެހެން ބުނެލީ ހަގީގަތުގައިވެސް އޭނާއަށް އިޝްރާގެ ހިތުގައި ވާ އެއްޗެއް ނޭނގޭތީއެވެ. ލިބާން ޖެހިލުންވާ ހަމައެކަނި ކަމަކީވެސް އެއީއެވެ.\n“މައި ލިޓްލް ބްރޯ! ދޮންތަ އަބަދުވެސް ބުނަން ދޯ ޔޫ ނެވަރ ނޯ ވަޓް ޔޫ ކޭން ޑޫ އަންލެސް ޔޫ ޓްރައި އޭ. ސޯ ގިވް ދިސް އަ ޓްރައި ޓޫ! އައެމް ޝުއަރ ޔޫ ވިލް ވިން.” ލުބްނާ އެހެން ބުނެލީ އެއީ ކޮންމެ ކުއްޖަކަށްވިޔަކަސް އެކުއްޖާދެކެ ލިބާން ލޯބިވަންޏާ ލިބާންއަށް އެކުއްޖާއާއިއެކު އުފާވެރި ދިރިއުޅުމެއް އުޅެވިދާނެކަން ޔަގީންކުރަމުންނެވެ. އޭނާއަށް ނޭނގުނީ ލިބާންއަށް މިކަން ކާމިޔާބުވެއްޖެނަމަ ލިބާންއަށްވުރެ އޭނަ ވާ އުފާ ވަކި ކުޑައެއް ނުވާނެކަމެވެ. އަދި ލިބާންގެ ހިތުގައިވާ ކުއްޖަކީ ލިބާންގެ ޙަޔާތާއި އެންމެ އެކަށޭނަ ބައިވެރިޔާކަމެވެ.\nWhen next part coming Ishaa…? Looking forward to it.. Hope it will be up soon ???\nOhhh I almost forgot to say that this chapter was awesome and I loved it…. Well nice song ishaa ??I thought It was you who wrote it ??.. Keep it up my fav GREAT writer… Love you lots ??\nHe,he! Ishaaa liyunu lavaehves adhi konmeves baehgai himanaanamey. I’mabit busy today so dhen oiy bai up kureveyvaru vaany mirey. hehe. Keep in touch ingey!\nOf course y wouldn’t I.. Adhi ishaa ge lava ves up kuraa dhuvahakun kiyaalan jeheyne viyya. overall, I hope your health is going well … You have beenagood friend In justafew talks hope to meet you soon insha Allah .. ❤❤??\nHehe. Rulhiverikamun evves kameh rangalheh nuvaane viyya. So it’s best to make and keepafriendship .Of course I’m in pink of health. If I’m sick, I can’t even think of how to carry on the story. Hehe.\nAlhamdhulillah!!! For your great health.. Sooo we are freinds ?? are we? It would be great to haveafriend like you… Well you are right rulhiveri kamah vuren ekuverikan maa rangalhu after all ekuverikamaky gadhafadha baareh ??\nUmmm ishaa I haveasmall question… Would u mind if I ask\nOf courese we are friends now. And yes. You can ask me anything\nHmm.. So I wanted to know you better than now.. I know it’s silly.. But that’s it and I would like to know your full name\nIt’s because friends should know each other better than anyone.. That’s my point of view\nUm, well my name is Aminath Sahaa Saeed. How about you? What’s your full name? how old are you?\nIf u got offended then I’m really very sorry for that\nWell about me my name is Aminath Thaath… I don’t know your age yet ??? I’m sure Ur older than me\nI haveasis with that name and y is Ur name ishaa then?\nHi ishaa…????this is the first time i am commenting on the stry…?????and it’s so beautiful….cmmnt nukuriyas daily koh kiyan…???but i will try my best to cmmnt on next parts….?????????may allah bless you withabright future…. Lots of love ❤ ? ? ? ? btw what’s your age????don’t mind ingey just asking…..\nAlheyyy.. alhe aharen mi lava kiyan hurefa mi stry ah vany .. dhn pause kohffa ehaa hisaabah dhiya haairun i just blast out.. cause the same song in this..????\nAlhey whatacoincidence dho\nNo it’s just fine.I’m not offended. Well, I’m 14 and I’m still studying & that’s why I can’t upload stories in the morning. Well, how old r u?\nAbout my name ‘Ishaa’ right? It actually hasalong story. at 2015 I studied in Rehendhi school. At that time there was another Sahaa in my class so it was difficult to call both Sahaa’s by that name as it’s difficult to understand who they are calling to. And all the letters I wrote was written to Ishaa. It’s not any special person but as I find that name beautiful, I just used to write that name. So relating to that, my classmates gave me the nickname of Ishaa. Ever since that, it’s my nickname!\nNice I like it too… But u know what.. I used to pronounce that name of yours ishaaadifferent way in actual it is pronounced like aisha isn’t it but I pronounce it ishaa.. Hehe\nT! how old r u girl? I really want to know it. pls tell me.\nOhhh.. Im sorry I thought I already said that… Well I am 16 dear and I am the one who is OLD!! ???\nHi!! I’m justarandom girl who happened to read your story cos I was extremely bored ??? but it wasn’t in the least what I expected. ??? good job isha sis.. ??? it’s far better than the random stories I read when I’m bored ??? varah interesting and very very very curious for the next part ??????❤❤❤\nIt's me girl!! ?\nWowwww just wow ??? you are only 14? ?? that is so surprising and unbelievable ?? but I’ll give youagood news.. Your story is very funny compared to most of the stories I read.. ?? in fact it is incredible considering that your only 14..?? I believe this is your first time publishingastory? ?? but still it’s stunning and I’m very very curiously waiting for the next part ❤❤❤????\nIsh anehbai chapter up kohfin tha? U must know that I have been waiting for it… I am very happy that you are better than me in writing stories.. MASHA Allah… Keep it up my friend..\nThere isamistake there it’s not anehbai chapter it’s anehbai chapter\nThere isamistake there it’s not anehbai chapter it’s anehchapter\nUghhhhh!!!! I’m going to go crazy just because of my keyboard…\nHe,he. It’s fine. Aneh chapter fonuvaifin. I hope they will upload it soon.\nYayyyy!!! Thanks ishaa.. May Allah bless you to be the greatest writer… Well Good night ishaa ??\nHii ishaa…well ur stry is just amazing….????v loabi libaan ulhunu goiyy…???and i am also 14 but this year i will be 15…so how is ur studies??????????and i guess this is the first time commenting on this stry….?????????may allah bless u withabright future…\nHe,he. Thanks Mal. My studies r going on really well and i’ll also be 15 this year hehe\nwow Ishaaa. Ma Shaa Allah vvvvvv reethi. Keep it up Ishaaa\nތި ލޯތްބަށްޓަކައި (5)\nއުމުރަށް ތި ލޯބި އެދިގެން 1


Raees Yameen Fuluhah Haaziru Kuranee, MMPRC Massalaige Aslu Ohbbaalan - DR. Jameel - Vaguthu\nކުރީގެ ރައީސް އަބްދުﷲ ޔާމީން އަބްދުލްގައްޔޫމް ފުލުހަށް ހާޒިރުކުރީ އެމްއެމްޕީއާރުސީގެ ކޮރަޕްޝަންގެ އަސްލު މައްސަލަ އޮއްބާލާ، އެ މައްސަލައިގެ ކުށްވެރިން ފޮރުވަން ކަމަށް، އެމަނިކުފާނުގެ ވަކީލުންގެ ޓީމުގައި ހިމެނިވަޑައިގަންނަވާ، ކުރީގެ ނައިބު ރައީސް ޑރ.މުހައްމަދު ޖަމީލު އަހުމަދު ވިދާޅުވެއްޖެއެވެ.\nރައީސް ޔާމީން ފުލުހަށް ހާޒިރުކުރުމަށް ފަހު އަނބުރާ މާފުށްޓަށް ޖަލަށް ގެންދިއުމުން، ނޫސްވެރިންނަށް މައުލޫމާތު ދެއްވަމުން ޑރ.ޖަމީލް ވިދާޅުވީ، ރައީސް ޔާމީން ފުލުހަށް ހާޒިރު ކުރީ ކުރިންވެސް ދައުވާކޮށް ޝަރީއަތް ކުރި މަނީ ލައުންޑަރ ކުރުމުގެ ކުށުގައި ކަމަށާއި، ތަފާތު އިތުރު މައްސަލަ އެއް ފާހަގަ ނުކުރެވޭ ކަމަށެވެ.\nއަދި ފުލުހުން މި މައްސަލައިގައި އަމަލު ކުރާ ގޮތަށް އެމަނިކުފާނު ވަނީ ފާޑު ވިދާޅުވިއެވެ. އަދި ރައީސް ޔަމީން އާއި ގުޅުން ހުރި އާ މައްސަލަ އެއް އުފައްދަން މަސައްކަތްކުރައްވާ ކަމަށް އެމަނިކުފާނު ވިދާޅުވިއެވެ.\nރައީސް ޔާމީން ފުލުހަށް ހާޒިރު ކުރުމަށްފަހު އެނބުރި މާފުށި ޖަލަށް ގެންދަނީ - ވަގުތު އިމޭޖްސް: މުހައްމަދު އަފްޒަލް\n" ދިވެހި ގައުމުގެ ހުރިހާ ރައްޔިތުންވެސް ޤަބޫލުކުރައްވާނެ މި މައްސަލަ އަކީ އެމްއެމްޕީއާރްސީގެ މައްސަލަކަމުގައި ޤަބޫލުކުރާ ކަމުގައި ވާނަމަ.، އެމްއެމްޕީއާރުސީގެ މައްސަލައިގައި ފައިސާ ލިބުނު އެމްޑީޕީގެ މެމްބަރުންނާއި އެހެން މެމްބަރުންވެސް އެބަ ތިބިކަން." ޑރ.ޖަމީލް ވިދާޅުވިއެވެ.\nޖަމީލް ވިދާޅުވީ، ކުރީގެ ރައީސް އަބްދުﷲ ޔާމީން އަބްދުލްގައްޔޫމް ތަކުރާރުކޮށް ފުލުހަށް ހާޒިރުކޮށްގެން ސަރުކާރުން ހިންގާ އަމަލުތަކުން ސަރުކާރަށް އޮތް ތާއީދު ކުޑަވެ، ޕީޕީއެމްއަށް އޮތް މަޤްބޫލްކަން އިތުރުވާ ކަމަށެވެ.\nރައީސް ޔާމީން މިއަދު ފުލުހަށް ހާޒިރު ވުމަށް އެންގީ ފެބްރުއަރީ 24 ގައި ކަމަށެވެ.\nފެބުރުއަރީ 27, 2020 21:12\nރައީސް ޔާމީނުގެ ސާބިތުކަމަށް އައްސަރިރިބަހާސާބަސް އިބޫގެ ނުކުޅެދުމަށް އިތުރު10ބޮޅު\nފެބުރުއަރީ 27, 2020 21:46\nފެބުރުއަރީ 27, 2020 21:54\nރައީސް ނަސީދުނަމަ ޖެހުނީހީ ނަގައިގަނެގެން ގެންނަން. މުޅިމާލޭގައި ދިރިއުޅޭ އެންމެނަށް އުދަގޫކުރަމުން ތަޅާކުދިންކޮޅު ދުވުނީސް\nފެބުރުއަރީ 28, 2020 06:57\nކުށްސާބިތުވީތޯ ނޫނީ ކުރީތޯ ކުރުވީތޯ ވައްކަން ނުކުރާ އަމާނާތް ތެރިޔަކީ ކޮބައިތޯ؟؟؟!!!؟


Google ah climate change akee kulhey kulhey kameh noon | Mihaaru\nގޫގުލް އަށް ކްލައިމެޓް ޗޭންޖަކީ ކުޅޭކުޅޭ ކަމެއް ނޫން\n09 އޮކްޓޯބަރ 2021 - 07:55\nކްލައިމެޓް ޗޭންޖް ނުވަތަ މޫސުމީ ބަދަލުތަކަކީ ހަގީގަތެއް ނޫންކަން ދައްކުވައި އެކަމާ ބެހޭ ގޮތުން ސައްހަ ނޫން މައުލޫމާތު ފަތުރައިގެން އާމްދަނީ ހޯދުން ހުއްޓުވަން ގޫގުލް އިން ހާއްސަ މަސައްކަތެއް ފަށަން ތައްޔާރުވެއްޖެ އެވެ.\nއެ ކުންފުނިން ބުރާސްފަތި ދުވަހު މިކަން އިއުލާންކޮށް ބުނީ ކްލައިމެޓް ޗޭންޖަކީ ހަގީގަތެއް ނޫންކަން ދައްކުވައިދޭން އެއްވެސް ގޮތަކަށް ގޫގުލްގެ އެއްވެސް ޕްލެޓް ފޯމެއްގައި އަންނަ މަހުން ފެށިގެން ބޭނުން ނުކުރެވޭނެ ކަމަށެވެ.\nއެ ކުންފުނިން ބުނި ގޮތުގައި މި ފިޔަވު އަޅަން ނިންމީ ވަރަށް ގިނަ ބައެއްގެ ކަންބޮޑުވުންތަކާ ހެދި އެވެ.\n"ހާއްސަކޮށް އިޝްތިހާރުކުރާ މީހުންގެ ފަރާތުން ވަރަށް ގިނަ ޝަކުވާތައް ލިބޭ އެ މީހުންގެ އެއްޗެހި އާންމުކުރާ އިރު ކްލައިމެޓް ޗޭންޖާ ބެހޭ ގޮތުން ސައްހަ ނޫން އަދި ސައިންޓިފިކް ހޯދުންތަކާ މުޅިން ފުށުއަރާ ގޮތަށް މައުލޫމާތު ހިމަނައިގެން އިޝްތިހާރުތައް އާންމުކުރާ މައްސަލަ." ގޫގުލް އިން ބުންޏެވެ.\nއެ ކުންފުނިން ބުނި ގޮތުގައި ކްލައިމެޓް ޗޭންޖަކީ މިހާރު އެއްވެސް ބަޔަކަށް ދެކޮޅު ހެދެން ނެތް ހަގީގަތެކެވެ. އަދި އެކަމަށް ސައިންޓިފިކް އެތައް ހެކިތައް އެބަހުރި ކަމަށާއި އެހެންވެ ކްލައިމެޓް ޗޭންޖަކީ ހިޔާލީ ވާހަކައަކަށް ހަދައިގެން އެކަމަށް މާލީ އެއްވެސް މަންފާއެއް ގޫގުލްގެ އެއްވެސް ޕްލެޓްފޯމެއް މެދުވެރިކޮށް ނެގޭނެ ގޮތަށް ކަންކަން ދެން ފަހިކޮށް ނުދޭނެ ކަމަށް ގޫގުލް އިން ބުންޏެވެ.\nUpdating our ads and monetization policies on climate change - Google Ads Help\nOctober 7, 2021Working closely with outside experts, we regularly review and update our ads and monetization\nއަންނަ މަހުން ފެށިގެން މި ގޮތަށް އަމަލު ކުރަން ފަށާ އިރު، ގޫގުލްގެ ދަށުން ހިންގާ އެންމެ މަގުބޫލު އެއް ޕްލެޓްފޯމަކީ ޔޫޓިއުބެވެ.\nމިދިޔަ މަހު ފޭސްބުކުން ވެސް މިފަދަ އުސޫލަކަށް އަމަލު ކުރަން ނިންމާފައިވާ ކަން އިއުލާން ކޮށްފައިވެ އެވެ. އެގޮތުން ކްލައިމެޓް ޗޭންޖާ ދެކޮޅަށް ފަތުރާ މައުލޫމާތުތަކުގެ ފެކްޓް-ޗެކިން އަށް މާކް ޒަކަބާގްގެ ފޭސްބުކުން މިިލިއަން ޑޮލަރުގެ ގްރާންޓެއް ކަނޑައަޅާފައިވެ އެވެ.\nގޫގްލް ޔޫޓިއުބް އިޝްތިހާރުކުރުން ކްލައިމެޓް ޗޭންޖް ސޯޝަލް މީޑިއާ


މެޖިކްލީން ފުވައްމުލައް ސިޓީ ކައުންސިލްގެ ފުޓްސަލް މުބާރާތް 2021ގެ ފައިނަލަށް ހޯދަޑު އަދި ދޫނޑިގަލޯނާ ޓީމު – Mikal News\nމެޖިކްލީން ފުވައްމުލައް ސިޓީ ކައުންސިލްގެ ފުޓްސަލް މުބާރާތް 2021ގެ ފައިނަލަށް ހޯދަޑު އަދި ދޫނޑިގަލޯނާ ޓީމު\nހޯދަޑު ސްޕޯޓްސް ކްލަބުގެ ގޯލު ކާމިޔާބުކުރުމަށްފަހު އުފާފާޅުކުރަނީ 2021\nމިހާރު ކުޅެވުމުންދާ މެޖިކްލީން ފުވައްމުލައް ސިޓީ ކައުންސިލްގެ ފުޓްސަލް މުބާރާތް 2021ގެ ސެމީ ފައިނަލް ދެ މެޗު ކާމިޔާބުކޮށް ހޯދަޑު ސްޕޯޓްސް ކްލަބު އާއި އެފްސީ ދޫނޑިގަލޯނާ ޓީމް ފައިނަލުން ޖާގަ ހޯދައިފިއެވެ. މިދެ ޓީމުވެސް ފައިނަލަށް ދިޔައީ މޮޅުވުމުގެ %100 ރެކޯޑަކާއެކުއެވެ.\nމިރޭގެ ކުޅުނު ސެމީ ފައިނަލުގެ ފުރަތަމަ މެޗުގައި ހޯދަޑު ސްޕޯޓްސް ކްލަބް އާއި އެފްސީ ދަޑިމަގު ބައްދަލުކުރި މެޗު ހޯދަޑު ސްޕޯޓސް ކްލަބުން ކާމިޔާބުކުރީ 1-0 އިންނެވެ. ފޯރިގަދަ ކުޅުމެއް ފެނިގެން ދިޔަ މިމެޗުގައި ހޯދަޑު ޓީމުން ގޯލް ޖެހީ ފުރަތަމަ ހާފުގެ 8 ވަނަ މިނިޓްގައެވެ. މިގޯލު އެޓީމަށް ކާމިޔާބުކޮށް ދިނީ ދަނޑުގެ ވައަތްފަރާތުން ޖޯޒީ ނަމްބުރު 11 ތިރިތިން ހުރަސްކޮށް ދިން ބޯޅަ ކަނާތްފަރާތުން އަރައި ހުހަށް ހުރި ޖާޒީ ނަމްބަރު9އެއްފަހަރާ ގޯލުގެ ތިރީކަނަށް ވައްދާލައިން ކާމިޔާބުކުރި ގޯލެކެވެ. މިހާފުގައި ދެޓީމުން ވެސް އިދިކޮޅު ގޯލަށް ނުރައްކާތެރި ހަމަލާތަކެއް ދީފައި ވެއެވެ.\nހޯދަޑު ޓީމުން މުބާރާތުގެ ފައިނަލުގެ ޖާގަ ހޯދި\nދެވަނަ ހާފު ފެށިގެން ވެސް ދެޓީމުން ކުޅެމުންދިޔައީ ނަތީޖާ ބަދަލުކުރުމަށް އެޓޭކަށް އިސްކަން ދީގެންނެވެ. މި ފާހުފައި ދަޑިމަގު ޓީމަށް މަޖުބޫރުވެފައި އޮތީ ގޯލެއްޖެހުމަށެވެ. އެގޮތުން އެޓީމުގެ ހަމަލާތައް ވަރުގަދަކޮށް ބޯޅަ ހޯދުމަށް އިތުރު މަސައްކަތްތަކެއް ކުރިއެވެ. ނަތީޖާއަކަށްވީ އެޓީމުގެ ފައުލްތައް ވެސް ގިނަވެ5ފައުލް ހަމަވެ6ވަނަ ފައުލެއް ވެސް ވުމެވެ. އެޓީމުގެ6ވަނަ ފައުލާއެކު ހޯދަޑު ޓީމަށް ދެވަނަ ޕޮއިންޓުން ޕެނަލްޓީއެއް ލިބިނުވެ. އެޓީމުގެ6ނަމްބަރު ފޮނުވާލި ބާރު ބޯޅަ ދިޔައީ ގޯލުގެ މަތީކަން ކައިރިން ބޭރަށެވެ. އެއާއެކު ދަޑިމަގު ޓީމަށް އައު ހިތްވަރެއް ލިބި ނަތީޖާ ހަމަކުރެވޭތޯ މަސައްކަތް ކުރިއެވެ. ނަމަވެސް ކާމިޔާބުވާގޮތް ނުވިއެވެ.\nދަޑިމަގު ޓީމުގެ6ވަނަ ފައުލްއަށް ފަހު ވެސް އިތުރު ފައުލްތަކެއް ކުރިނަމަވެސް، އިތުރަށް ޕެނަލްޓީ ދޭންޖެހިދާނެތީ ރެފުރީން އެއީ ފައުލް ތަކެއް ކަމަށް ބަލައެއް ނުގަތް ކަމަށް ބެލެވެއެވެ. ނަތީޖާއަކަށްވީ ހޯދަޑު ޓީމުގެ ފައުލްތައް ވެސް ގިނަވުމެވެ. ދެ ރީނދޫކާޑު ދަޑިމަގު ޓީމަށް ދެއްކުނު މިމެޗު ނިމިގެންދިޔައީ އިތުރު ގޯލެއް ނުފެނި ހޯދަޑު ޓީމަށް ފައިނަލުގެ ޖާގަ ލިބިގެނެނެވެ.\nހޯދަޑު ޓީމުގެ ހަމަލާއެއް ދަޑިމަގެ ގޯލަށް\nމިރޭގެ ދެވަނަ ސެމީ ފައިނަލް މެޗުގައި ވާދަކުރީ އެފްސީ ދޫނޑިގަލޯނާ އާއި މާލެގަން ޔޫތު ފައުންޑޭޝަން ޓީމެވެ. މެޗުގެ ފުރަތަމަ ހާފުގެ މާލެގަން ޔޫތު ފައުނަޑޭޝަނުން ކާމިޔާބު ކުޅުމެއް ދައްކައި މެޗު ލީޑު ކުރުމުން ދިޔައެވެ. ނަމަވެސް އެޓީމުން2ވަނަ ގޯލު ޖެހިތަނާ ކުޑަ އިރުކޮޅެއްގެ ތެރޭގައި ދޫނޑިގަލޯނާ ޓީމުން ގޯލެއް ޖަހަިއ ތަފާތު ކުޑަކުރިއެވެ. އަދި އެޓީމުގެ ކުޅުން ވަރުގަދަކޮށް ހަމަލާތައް އިތުރު ކުރިއެވެ. ނަތީޖާއަކަށްވީ ހާފު ނިމުމުގެ ކުރިން 2-2 އިން އެއްވަރު ކުރުމެވެ.\nމާލެގަމު ޓީމުގެ2ވަނަ ގޯލު ހިލޭ ޖެހުމެއް ބޮލުން ޖައްސައި ގޯލަށް ވައދާލި.\nމެޗުގެ ދެވަނަ ހާފުގައި ވެސް މޮޅަށް ކުޅެ ގިނަ ހަމަލާތަކެއް ދިނީ ދޫނޑިގަލޯނާ ޓީމުންނެވެ. އެއާއެކު އެޓީމުން އިތުރު ގޯލެއް ކާމިޔާބުކޮށް 3-2 އިން މެޗުން މޮޅުވުމެވެ. ދެވަނަ ހާފުގެ ފަހުކޮޅުގައި މާލެގަން ޔޫތު ފައުންޑޭޝަނުން ވެސް އިދިކޮޅު ގޯލަށް ގިނަ ހަމަލާތަކެއް ދީފައި ވެއެވެ. ނަމަވެސް އިތުރު ގޯލެއް ކާމިޔާބުކުރެވޭ ގޮތް ނުވެ މެޗު ނިމުނީއެވެ.\nމެޗުގެ ތެރެގައި ވެސް ރެފްރީގެ ނިންމުންތަކާއި ހިތްހަމަ ނުޖެހިގެން ދޫނޑިގަލޯނާ ޓީމުގެ ކުޅުންތެރިއަކު ތަކުރާރުކޮށް ޝަކުވާ ކުރަމުން ދިޔައެވެ. ޝަކުވާ ކުރުމުން އޭނާއަށް މެޗުގައި ރީނދޫކާޑެއް ވެސް ދައްކާފައި ވެއެވެ. މެޗު ނިމުން ވެސް އެކުޅުންތެރިޔާ ރެފްރީއާއި ދިމާލަށް ދާން ފެށުމުން ދޫނޑިގަލޯނާގެ ކުޅުންތެރިން ވަނީ އޭނާ ހިފަހައްޓާފައެވެ. މިމެޗުގެ މޮޅު ކުޅުންތެރިއަކީ އެފްސީ ދޫނޑިގަލޯނާ ޓިމުގެ ޖޯޒީ ނަމްބަރު 20 އަހުމަދު ސިނާހު އެވެ.\nރެފްރީންގެ ބައެއް ނިންމުންތައް ކުޅުންތެރިންނަށް ބަލއިގަންނަން އުނދަގޫވި.\nސެމީ ފައިނަލުގައި ވާދަކުރާނެ ޓީމުތައް\nސެމީ ފައިނަލް 1: ހޯދަޑު ސްޕޯޓްސް ކްލަބު 1 –0އެފްސީ ދަޑިމަގު ޓީމު\nސެމީ ފައިނަލް 2: އެފްސީ ދޫނޑިގަލޯނާ – މާލެގަން ޔޫތު ފައުންޑޭޝަން\nފައިނަލް: 30 ޑިސެމްބަރު 2021 20:30\nގުޅުންހުރި މައުލޫތައް:ފުވައްމުލައް ސިޓީ ކައުންސިލް, ފުޓުސަލް


Uhthama Fandiyaraai JSC gadha hifumah: Mivanee keeh?\nއުއްތަމަ ފަނޑިޔާރާއި ޖޭއެސްސީ ގަދަހިފުމަށް: މިވަނީ ކީއް؟\nޖޭއެސްސީގެ ބައެއް މެންބަރުން އަދި އުއްތަމަ ފަނޑިޔާރު: އުއްތަމަ ފަނޑިޔާރުގެ ސުލޫކީ މައްސަލަ ވަނީ ހޫނުވެފައި\nރައްޔިތުންގެ މަޖިލީހުން މީގެކުރިން އުއްތަމަ ފަނޑިޔާރެއް ނެރެ އެއްލާލި އެވެ. ޖިނާއީ ކަންތަައްގަނޑެއްގެ ތެރެއިން އުއްތަމަ ފަނޑިޔާރެއް ވަކިވެގެން ވެސް ހިނގައްޖެ އެވެ. އަނެއްކާވެސް މިއޮތީ އުއްތަމަ ފަނޑިޔާރާ ދިމާއަށް ބޮޑު ރޯޅިއެއް ނަގާފަ އެވެ. ޖުޑީޝަލް ސާވިސް ކޮމިޝަން (ޖޭއެސްސީ)އާ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ހަމަ ރަނގަޅަށް ވެސް ޖެހި، ގަދަހިފުމަކަށް ހިނގައްޖެ އެވެ.\nއެކެއް ފެބުރުއަރީގައި ސުޕްރީމް ކޯޓުން ނެރުނު އަމުރު ބާތިލްކޮށް، އޭގެ ފަހުން އުއްތަމަ ފަނޑިޔާރު ކަމުގެ މަގާމަށް ވަޑައިގެންނެވި ޑރ. އަހުމަދު އަބްދުﷲ ދީދީއާ ދިމާލަށް މި ރޯޅި އެންމެ ފުރަތަމަ ނެގީ ރައްޔިތުންގެ މަޖިލީހުން ޖޭއެސްސީއަށް އެންގި އެންގުމާ ހަމައިންނެވެ. އެ އެންގުމާ އެއްގޮތަށް ޖޭއެސްސީއިން ވަނީ ސުޕްރީމް ކޯޓުން ގާނޫނު އަސާސީއާ ހިލާފުވާ ގޮތަށް ކޮށްފައިވާ ގިނަ ކަންތައްތަކެއް ދިރާސާކޮށް ރިޕޯޓެއް ހަދާފަ އެވެ. އެ ރިޕޯޓްގައި ޖުމްލަ 17 ކަމެއް ހިމެނެ އެވެ.\nއެ ރިޕޯޓް އެހެން އޮތްވާ، ޝަރުއީ ދާއިރާ އިސްލާހު ކުރުމަށް ލަފާ ހޯދުމަށް ސަރުކާރުން ގެނައި ސައުތު އެފްރިކާގެ ރިޓަޔާޑް ޖަސްޓިސް ޔޮހާން ކްރީގްލާ ވެސް އޭނާގެ ރިޕޯޓް ލިޔެފަ އެވެ. އޭގައި މުހިންމު ވާހަކައެއް އޮތެވެ. ސްޕްރީމް ކޯޓުގައި ތިބި ފަނޑިޔާރުން ބައިތިއްބައިގެން ޝަރުއީ ދާއިރާ އިސްލާހު ނުވާނެ ކަމެވެ. ގާނޫނުތައް ކިތަންމެ ފުރިހަމަ ވިޔަސް ސުޕްރީމް ކޯޓުން އަމަލުކޮށްފައިވަނީ ރައްޔިތުންގެ އިތުބާރު ގެއްލޭ ގޮތަށް ކަމަށެވެ. އޭނާ ލިޔުއްވާފައިވާ ގޮތުން ސުޕްރީމް ކޯޓުގެ ފަނޑިޔާރުންގެ އެ މައްސަލަތައް ބަލައި ތަހުގީގު ކުރަން ޖެހެ އެވެ. އޭނާގެ އެ ލަފާގެ މަތިން ޖޭއެސްސީއިން އެކަން ކުރަން އަތުކުރި އޮޅާލި އެވެ.\nސުޕްރީމް ކޯޓު ވެސް ތަމްސީލް ކުރާ ޖޭއެސްސީއިން ވަނީ އުއްތަމަ ފަނޑިޔާރު ހިމެނޭ ގޮތަށް ސުޕްރީމް ކޯޓުގެ ބެންޗުގައި ހިމެނިވަޑައިގަންނަވާ ހަތަރު ފަނޑިޔާރުންނަށް ނޯޓިސް ފޮނުވާފަ އެވެ. އޭގެ ތެރޭގައި ޖޭއެސްސީގެ ރައީސް އަބްދުﷲ އަރީފު ވެސް ހިމެނިވަޑައިގަންނަވަ އެވެ. އެ ފަނޑިޔާރުންގެ ޖުމްލަ 15 މައްސަލައެއް ޖޭއެސްސީއިން ދަނީ ބަލަމުންނެވެ.\nޖޭއެސްސީއަށް ހާޒިރުވާން އެންގި އެންގުމާ ދެކޮޅަށް އުއްތަމަ ފަނޑިޔާރު ނުކުންނެވީ އިއްޔެ އެވެ. ޖޭއެސްސީގެ ނޯޓިސްއަކީ ބާތިލް ނޯޓިސްއެއް ކަމަށް ކަނޑައަޅުއްވައި، ޖޭއެސްސީއަށް ސިޓީފުޅެއް ފޮނުއްވުމަށްފަހު ސުޕްރީމް ކޯޓުގެ ވެބްސައިޓްގައި އަމިއްލަ ބަޔާނެއް އުއްތަމަ ފަނޑިޔާރު، ތުހުމަތުތައް ދިފާއު ކުރައްވައި ނެރުއްވި އެވެ. އެ ބަޔާނާއެކު މައްސަލަ ހޫނުވެގެން ދިޔަ އެވެ. އެ ހޫނުގަނޑުގައި ޖޭއެސްސީގެ ބައްދަލުވުމެއް ބާއްވައި އުއްތަމަ ފަނޑިޔާރުގެ ބަޔާނާ ގުޅޭ ސުލޫކީ މައްސަލަ ބަލަން ނިންމީ އެވެ. ޖޭއެސްސީއިން އެ ސުލޫކީ މައްސަލަ ބަލަނީ އުއްތަމަ ފަނޑިޔާރުގެ ބަޔާނުގައި ހަގީގަތް އޮޅޭ ގޮތަށް ވާހަކަތައް ލިޔުއްވައި، ހިނގަމުންދާ މައްސަލައަކަށް ނުފޫޒު ފޯރުވަން އުޅުއްވި ކަމަށް ބުނެ އެވެ.\nއުއްތަމަ ފަނޑިޔާރުގެ ބަޔާނުގައި ގާނޫނީ ގިނަ ކަންތައްތަކެއް ފާހަގަކޮށް ޖޭއެސްސީއަށް ބޮޑެތި ތުހުމަތުތަކެއް އަމާޒު ކުރެއްވި އެވެ. އެ ކޮމިޝަންގެ މެންބަރުން ތިއްބެވީ ހުވަޔާ ހިލާފުވެފަ ކަމަށް ވެސް ވިދާޅުވި އެވެ. ޖޭއެސްސީއިން މަސައްކަތް ކުރަނީ ސުޕްރީމް ކޯޓުގެ ބާރަށް އަރައިގަނެ އަދުލްއިންސާފުގެ ނިޒާމްގެ މިނިވަންކަން ނަގާލުމަށް ކަމަށް އެމަނިކުފާނު ތުހުމަތު ކުރައްވައި އެކަން ހުއްޓުވުމަށް ގޮވާލެއްވި އެވެ. އުއްތަމަ ފަނޑިޔާރު މިހެން ވިދާޅުވާ މައިގަނޑު ސަބަބަކީ ޖޭއެސްސީއިން ބަލަން ނިންމާފައިވާ މައްސަލަތަކުގެ ގޮތުންނެވެ.\nމަޖިލިސް ރައީސް، ރައީސް މުހައްމަދު ނަޝީދާއި އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ބައްދަލު ކުރައްވަނީ -- ފޮޓޯ: މަޖިލިސް\nބަޔާނުގައި އުއްތަމަ ފަނޑިޔާރު ލިޔުއްވާފައިވާ ގޮތުން ސުޕްރީމް ކޯޓުގެ ފަނޑިޔާރުންނާ ގުޅޭ 15 މައްސަލައިގެ ތެރޭގައި ވެސް އެ ކޮމިޝަނަށް ބެލޭނެ އެއްވެސް ސުލޫކީ މައްސަލައެއް ނެތެވެ. އެ 15 މައްސަލައަކީ ވެސް ސުޕްރީމް ކޯޓުން ނިންމާފައިވާ ގަޟާއީ ނިންމުންތަކާ ގުޅޭ މައްސަލަތަކެއްކަން ބަޔާނުގައި ފާހަގަ ކުރެއްވި އެވެ. އެހެންކަމުން އެ މައްސަލަތައް ބަލައި އިޖުރާއަތް ހިންގުން ވާނީ ގާނޫނީ އަސާސީ އާއި ގާނޫނުތަކާއި އަދި ބައިނަލްއަގްވާމީ މިންގަނޑުތަކާ ވެސް ހިލާފު ކަމަކަށް ކަމަށް އުއްތަމަ ފަނޑިޔާރު ދީދީ ވިދާޅުވި އެވެ. އެއީ ފަނޑިޔާރުން އިއްވާ ހުކުމްތަކާއި ނިންމާ ނިންމުންތަކާ ގުޅިގެން އެ ފަނޑިޔާރެއްގެ މައްސަލަ ބަލައި ފިޔަވަޅު އަޅައި ޖަވާބުދާރީ ނުކުރެވޭނެ ކަމުގެ ހައްގު ރާއްޖޭގައި ފަނޑިޔާރުންނަށް ކަށަވަރުކޮށްދެތީ އެވެ. އުއްތަމަ ފަނޑިޔާރު ދަށު ރޮނގު ދަންމަވާ، ތަކުރާރު ކުރެއްވި އެ ގާނޫނީ ނުކުތާއަށް ހުރިހާ ގާނޫނީ ބޭފުޅުން ވެސް އެއްބަހެވެ. ތަފާތު ރައުޔެއް ނެތެވެ. އެހެންވީރު ޖޭއެސްސީ މިއުޅެނީ ކިހިނެއް ވެގެން ހެއްޔެވެ؟ ޖޭއެސްސީ އިމުން ބޭރުވަނީ ހެއްޔެވެ؟\nޖޭއެސްސީގެ ރިޕޯޓް ދިރާސާ ކުރަމުންދާ ރައްޔިތުންގެ މަޖިލީހުގެ ޖުޑިޝަރީ ކޮމެޓީގެ ނައިބު މުގައްރިރު، ފޮނަދޫ ދާއިރާގެ މެންބަރު މޫސާ ސިރާޖު ވިދާޅުވީ ޖޭއެސްސީއިން އެކުލަވާލި ރިޕޯޓްގައި ވަނީ ސުޕްރީމް ކޯޓުން އިހުތިސޯސުން ބޭރުން އުސޫލުތަކާ ހިލާފަށް ކޮށްފައިވާ ކަންކަން ކަމަށެވެ. އަދި ބަލަމުންދަނީ އެ ކަންކަން ކަމަށެވެ.\n"ޖޭއެސްސީއިން އެ ބަލަނީ ފަނޑިޔާރުން އިއްވާފައިވާ ހުކުމްތަކުގެ މައްސަލައެއް ނޫން، އެ ނުވެސް ބެލޭނެ، އެކަމަކު ޖޭއެސްސީއިން އެ ބަލަނީ ފަނޑިޔާރުން ގޯސްކޮށް ހިންގާފައިވާ އިޖުރާއަތްތައް، އިޖުރާއަތްތައް ހިންގި ގޮތާއި އަމަލުތައް ބެހެއްޓެވި ގޮތް ގޯސްވެގެން މި އުޅެނީ،" ސިރާޖު ވިދާޅުވި އެވެ.\nސިރާޖު އޭގެ މިސާލެއް ވެސް ފާހަގަ ކުރެއްވި އެވެ. އެގޮތުން އިސްތިއުނާފު ކުރުމުގެ ފުރުސަތު އޮވެ، ސިވިލް ކޯޓުގައި ހިނގަމުންދާ މައްސަލައެއްގެ ފައިލް، ސުޕްރީމް ކޯޓަށް ނަގައި އެ މައްސަލަ ހުއްޓުވުން އެއީ ސުޕްރީމް ކޯޓަށް ނުލިބޭ ބާރެއް ބޭނުން ކުރުން ކަމަށް އޭނާ ވިދާޅުވި އެވެ. އެކަމުގައި ތަހުގީގު ކުރަނީ ފަނޑިޔާރު އިއްވާފައިވާ ހުކުމަށް ނޫން ކަމާއި އެ ފައިލް ނެގި ނެގުންކަން ސިރާޖު ފާހަގަ ކުރެއްވި އެވެ. އެއީ ސުލޫކީ މައްސަލައެއްގެ ގޮތުގައި ފެތޭކަން ވެސް އޭނާ ފާހަގަ ކުރެއްވި އެވެ.\nޖޭއެސްސީގެ މެންބަރުންތަކެއް: އުއްތަމަ ފަނޑިޔާރާއި މައްސަލަ ވަނީ ގޯސްވެފަ -- ފޮޓޯ: އަވަސް އާކައިވް\nއޭގެ އެހެން މައްސަލައެކެވެ. އެކެއް ފެބުރުއަރީގައި އެއްވެސް މައްސަލައެއް ހުށަހެޅިފައި ނެތީސް ފަސް ފަނޑިޔާރުންގެ ނެރުނު އަމުރެއް އޭގައި ހިމެނޭ ތިން ފަނޑިޔާރުން ބާތިލް ކުރި ކުރުމުގެ އިޖުރާއަތަކީ ވެސް ގޯސް އިޖުރާއަތެއް ކަމާއި އެކަމުގައި ވެސް ތަހުގީގު ކުރަނީ އެކަން ކަމަށާއި އެ އަމުރު ނޫން ކަމަށް ސިރާޖު ވިދާޅުވި އެވެ. އަމިއްލަ ސޫމޯޓޯ ހިންގައިގެން، ޝަރީއަތް ނުހިންގާ ހުކުމްތައް ނެރުންފަދަ ކަންކަމަކީ ސުޕްރީމް ކޯޓަށް ވެސް ނެތް ބާރުތައް ކަމަށާއި ނެތް ބާރެއް ބޭނުން ހިފާނަމަ އެ ވާނީ ޣައިރު ދުސްތޫރީ ކަމަކަށް ކަމަށް ސިރާޖު ވިދާޅުވި އެވެ. އެކަން އުއްތަމަ ފަނޑިޔާރު ނެރުއްވި ބަޔާނުގައި ވެސް ޖޭއެސްސީއަށް އަމާޒުކޮށް އެމަނިކުފާނު ވެސް ލިޔުއްވާފައިވެ އެވެ.\n"ގާނޫނު އަސާސީގެ ނައްސުތަކުން ކަނޑައަޅައި ބަޔާންކޮށްފައިވާ ގޮތުގެ ތެރެއިން މެނުވީ އެއްވެސް ބާރެއްގެ މަސައްކަތްތަކާ ގުޅޭ ކަމެއް އެހެން ބާރަކުން ކޮށްގެން ނުވާނެ ކަމާއި އެފަދައިން ކޮށްފިނަމަ އެއީ ޣައިރު ގާނޫނީ ބާތިލް އަމަލެއް،" އުއްތަމަ ފަނޑިޔާރުގެ ބަޔާނުގައިވެ އެވެ.\nގާނޫނީ ވަކީލް މަހުފޫޒު ސައީދު ވިދާޅުވި ގޮތުގައި ޖެހިގެން އުޅޭ މައްސަލައަކީ ފަނޑިޔާރުންގެ ގާބިލް ކަމާމެދު އުފެދިފައިވާ ސުވާލު ކަމަށެވެ. ޖޭއެސްސީއިން އެކުލަވާލި ރިޕޯޓްގައި ފާހަގަކޮށްފައިވާ 17 ކަން ވެސް ގޮސް ނިމެނީ މިހާރު ސުޕްރީމް ކޯޓުގައި ތިއްބެވި ފަނޑިޔާރުންގެ ގާބިލްކަމާމެދު ސުވާލު އުފައްދަމުން ކަމަށެވެ.\n"މިސާލަކަށް ބަލާނަމަ ކުރީގެ މެންބަރު ނާޒިމްގެ މައްސަލަ، އެ މައްސަލަ އެންމެ ފުރަތަމަ މުއްދަތު ހަމަވެފައިވަނިކޮށް ހުށަހެޅީމަ ވެސް ޖަލު ހުކުމް އިއްވުމަށްފަހު ސަރުކާރު ބަދަލުވުމާއެކު ޕީޖީ ގޯސްކޮށް އެ ހުކުމް ބާތިލްކޮށްފައިވާ ގޮތާމެދު ސުވާލު އުފެދޭ، އޭގައި ސުވާލު އުފެދެނީ ފަނޑިޔާރުން އަމަލުކޮށްފައި ގޮތުން އެ ބޭފުޅުންގެ ގާބިލްކަމާމެދު،" މަހުފޫޒު ވިދާޅުވި އެވެ.\nއެފަދަ ހުކުމްތަކެއް އެހެން އައިސްފައި ހުރުމުން ފަނޑިޔާރުންނަށް ސިޔާސީ ނުފޫޒުތަކެއް ކޮންމެ ވެސް އިރެއްގައި އޮތްކަން އެނގިގެންދާ ކަމާއި އެއީ އެ ބޭފުޅުންގެ ގާބިލް ކަމާއި ނަޒާހަތްތެރިކަމާމެދު ޝައްކު އުފެދޭ ހާލަތެއް ކަމަށް މަހުފޫޒު ވިދާޅުވި އެވެ. ފަނޑިޔާރުންނަކީ ނަޒާހަތްތެރި ބަޔަކަށް ވާން ލާޒިމްވާއިރު، އެކަމާމެދު ޝައްކު އުފެދޭނަމަ އެ މައްސަލައެއް ބެލެން ޖެހޭނެ ކަމަށް މަހުފޫޒު ވިދާޅުވި އެވެ. އޭނާ އިތުރަށް ވިދާޅުވި ގޮތުގައި ޝަރުއީ ދާއިރާގެ އިތުބާރު ހިފެހެއްޓުމަކީ ސުޕްރީމް ކޯޓަށް އޮތް ކަމަކަށްވާއިރު، އެކަމުގައި އެ ކޯޓުގެ ފަނޑިޔާރުން ފެއިލްވެ، ޝަރުއީ ދާއިރާގެ އިތުބާރު ގެއްލިގެން ދިޔުމަކީ ވެސް ބަލަން ޖެހޭ ކަމެއް ކަމަށެވެ. ޖޭއެސްސީ ރިޕޯޓްގައި ފާހަގަކޮށް ބަލަމުން ދަނީ އިތުބާރު ގެއްލެން ދިމާވި މައްސަލަތައް ކަމަށް މަހުފޫޒު ވެސް ފާހަގަ ކުރެއްވި އެވެ.\nއެ މައްސަލަތައް އެހެން ބަލަމުން ދަނިކޮށް އުއްތަމަ ފަނޑިޔާރު ރައްދުގެ ބަޔާނެއް ރަސްމީ ހައިސިއްޔަތުން ނެރުއްވުމަކީ ކުރެވިގެން ވާނެ ކަމެއް ނޫން ކަމަށް ވެސް މަހުފޫޒު ވިދާޅުވި އެވެ. ޖޭއެސްސީގެ ތަހުގީގަކީ ވެސް ގާނޫނު އަސާސީއިން ބާރު ލިބިގެން ހިންގާ ޝަރުއީ މަރުހަލާއެއް ކަމާއި އެ މަރުހަލާ ކުރިއަށް ދަނިކޮށް އެއަށް ނުފޫޒު ފޯރުވާފަދަ ނުކުރެވޭނެ ކަމަށެވެ. އެހެންކަމުން އެއީ ވަކި ސުލޫކީ މައްސަލައެއްގެ ގޮތުގައި ބަލަން ޖޭއެސްސީއިން ޖެހޭނެ ކަމަށް ވެސް އޭނާ ވިދާޅުވި އެވެ.\n"ސުޕްރީމް ކޯޓުގައި ހިނގަމުންދާ ޝަރީއަތަކާ ގުޅޭ ގޮތުން އެހެން ފަރާތަކުން އެފަދަ ބަޔާނެއް ނެރެފިނަމަ ކަން ހިނގާނެ ގޮތް ވަރަށް ސާފު، އެހެންވީމަ އެފަދަ ޝަރުއީ މަރުހަލާތަކަށް ސުޕްރީމް ކޯޓާއި އުއްތަމަ ފަނޑިޔާރު ވެސް ޖެހޭނެ އިހްތިރާމް ކުރަން، ނެރުއްވި ބަޔާނުގެ ބަދަލުގައި އުއްތަމަ ފަނޑިޔާރު ޖެހިވަޑައިގަަންނަވާނީ ޖޭއެސްސީއަށް ޖަވާބުދާރީވާން،" މަހުފޫޒު ވިދާޅުވި އެވެ.\nއެކަމަކު، އެހެން ގޮތަކަށް ވިސްނަވާ ބޭފުޅުން ވެސް އެބަ ތިއްބެވި އެވެ. ގާނޫނީ ވަކީލް އާދަމް އާސިފް، ޖޭއެސްސީގެ ތަހުގީގު ސިފަ ކުރައްވާފައިވަނީ އިސްލާހު ކުރުމުގެ ނަމުގައި ޝަރުއީ ދާއިރާ ހިސޯރުކުރުން ކަމުގަ އެވެ. ބައެއް ބޭފުޅުން އެހެން ވިދާޅުވާ ސަބަބަކީ ޖޭއެސްސީގެ ފޯމޭޝަން އޮތް ގޮތުން ސަރުކާރަށް ތާއިދު ކުރައްވާ، ނޫނީ ސަރުކާރަށް ބުރަވެވަޑައިގަންނަވާ ގިނަ ބޭފުޅުންތަކެއް ތިއްބެވީމަ އެވެ.\nސުޕްރީމް ކޯޓާ ގުޅޭ ގޮތުން ރިޕޯޓް އެކުލަވާލި ކޮމެޓީގައި ތިއްބަވާ ފަސް މެންބަރުންގެ ތެރެއިން ހަތަރު މެންބަރުންނަކީ ސުޕްރީމް ކޯޓުން މީގެކުރިން ވަކީލުން ސަސްޕެންޑް ކުރި ކުރުމުގައި ސަސްޕެންޑްކުރި ހަތަރު ވަކީލުންްނެވެ. އެއީ ބަންޑާރަ ނައިބު އިބްރާހިމް ރިފްއަތާއި ކޮމިޝަންގެ ނައިބު ރައީސް މަސްތޫރު ހުސްނީ އާއި ވަކީލުންގެ ފަރާތުން އިންނަވާ އަބްދުލް މާނިއު ހުސެއިންނާއި ތުޅާދޫ ދާއިރާގެ މެންބަރު ހިސާން ހުސެއިންނެވެ.\n"އެ މެންބަރުން ތިއްބަވައިގެން ސުޕްރީމް ކޯޓުގެ ފަނޑިޔާރުންގެ މައްސަލަތަކެއް ބެލުމަކީ އެންމެ މަސްލަހަތު ހުރި ގޮތްތޯ ވެސް ސުވާލު އުފެދޭ، ރިޕޯޓްގައި އެ މައްސަލަ ވެސް އެބަ އޮތް، ވިކްޓިމްތަކެއް މިތިބީ ކޮމެޓީގައި، ބަދަލު ހިފުމެކޭ ބުނެވިދާނެ ހާލަތެއް މިޔަކީ،" ގާނޫނީ ވަކީލަކު ވިދާޅުވި އެވެ.\nއޭނާ އެހެން ކަމެއް ވެސް ފާހަގަ ކުރެއްވި އެވެ. އެއީ ޖޭއެސްސީގެ ފޯމޭޝަން އޮތް ގޮތުގެ ކަންބޮޑުވުމެވެ. މިހާރު ޖޭއެސްސީގައި ތިއްބެވި ބައެއް މެންބަރުންނަކީ އެ ކޮމިޝަނުން އޮތް ގޮތުން މީގެކުރިން ފަނޑިޔާރުންނަށް ފިޔަވަޅު އެޅުމުން ފާޑުވިދާޅުވި ބޭފުޅުންނެވެ. ސިޔާސީ ނުފޫޒު ޖޭއެސްސީއަށް ވަންނަ ކަމަށް އެންމެ ބޮޑަށް ވިދާޅުވި ބޭފުޅުންނެެވެ. އެކަމަކު، ފޯމޭޝަން ބަދަލު ކުރުމުގެ ވާހަކަ މިހާރު ނުދައްކާ އެއަށްވުރެ ފަނޑިޔާރުންތަކަކަށް ފިޔަވަޅު އެޅުން އިސްކުރާތީ ނިޔަތާމެދު ސުވާލު އުފެދޭ ކަމަށް އޭނާ ވިދާޅުވި އެވެ.\n"އެންމެ ރަނގަޅު ގޮތަކީ އެންމެ ފުރިހަމަ ގޮތުގައި ނިޒާމް އިސްލާހު ކުރުން، ފޯމޭޝަން އިސްލާހުކޮށް އެއަަށްފަހު ފަނޑިޔާރުގެ ގެ ބަދަލު ކުރަން އުޅޭނަމަ އިހްލާސްތެރިކަން ބޮޑަށް ފެނުނީސް، މިހާރު މި ފެންނަ މަންޒަރުން ހީވަނީ އިސްލާހު ކުރުމަށްވުރެ ކޮންޓްރޯލް ދަށަށް ޝަރުއީ ނިޒާމް ގެންނަން އުޅޭހެން،" އެ ބޭފުޅާ ވިދާޅުވި އެވެ.\nއުއްތަމަ ފަނޑިޔާރު ވެސް އިއްޔެ ވިދާޅުވީ މިހާރުގެ އަމާޒު ހުރީ ޝަރުއީ ނިޒާމް ވަކި ބައެއްގެ ކޮންޓްރޯލްގެ ދަށަށް ގެންގޮސް ފަނޑިޔާރުން ވަކި ގޮތަކަށް އަމަލު ކުރުމަށް މަޖުބޫރުކޮށް ރާއްޖޭގެ އަދުލްއިންސާފުގެ ނިޒާމް ހަލާކުކޮށްލުމަށް ކަމަށެވެ. އެކަން ހުއްޓުވައިދިނުމަށް އުއްތަމަ ފަނޑިޔާރު ރައީސް އިބްރާހިމް މުހައްމަދު ސޯލިހުގެ ކިބައިން ވެސް އެދިވަޑައިގެންނެވި އެވެ.\nއަދުލްއިންސާފުގެ އެންމެ މަތީ ފަރާތް ސުޕްރީމް ކޯޓާއި އެ ބާރުގެ ފާރަވެރިޔާ، ޖޭއެސްސީއާ ދެމެދު ފެށިމިވާ "ހަނގުރާމަ" އެހާ އަވަހަށް ފިނިވާނެ ކަމަކަށް ނުބެލެވެ އެވެ. ބޮޑެތި ތަހުގީގުތަކަކާއެކު ބޮޑެތި ފިޔަވަޅުތަކެއް އައުން ވެސް ގާތެވެ. ސުޕްރީމް ކޯޓުގެ އާ ރޫލިންތަކާއި އަމުރުތައް ވެސް އައުން ގާތެވެ. މިކަމުން ޝަރުއީ ދާއިރާ އިސްލާހުވޭތޯ ނޫނީ ގައުމު ހަލަބޮލިކަމެއްގެ ތެރެއަށް ވެއްޓިގެންދާނީތޯ އެއީ މިހާރު އޮތް އެންމެ ބޮޑު ސުވާލެވެ.\nރައީސް މުހައްމަދު ނަޝީދު ސުޕްރީމް ކޯޓް ޖޭއެސްސީ + އުއްތަމަ ފަނޑިޔާރު ޝަރުއީ ދާއިރާ ޑރ. އަހުމަދު އަބްދުﷲ ދީދީ ހިިސާން ހުސައިން އިބްރާހިމް ރިއްފަތު ޝަރުއީ ދާއިރާ ރިފޯމް ކުރުން\n"ވަކި މަގާމެއްގައި ހުރުމުން ފިޔަވަޅު ނޭޅޭނެ ކަމަށް ނުދެކޭތި"


Indonesia Ah Baarugadha Binhelumeh Athuvejje - Vaguthu\nއިންޑޮނޭޝިއާ އަށް ބާރުގަދަ ބިންހެލުމެއް މިއަދު އަތުވެއްޖެއެވެ.\nބިންހެލުންތަކާއި ސުނާމީތަކާ ބެހޭ އެމެރިކާގެ އިދާރާ، ޔޫއެސް ޖިއޮލޮޖިކަލް ސާވޭ އިން ބުނެފައިވާ ގޮތުގައި މި ބިންހެލުން އައިސްފައިވަނީ ރެކްޓަ މިންގަނޑުން 6.7 ބާރުމިނުގައި އެގައުމުގެ ރާބާއަށެވެ.\nއެ އިދާރާއިން އިތުރަށް ހާމަކޮށްފައިވާ ގޮތުން މި ބިންހެލުން އައިސްފައިވަނީ އިންޑޮނޭޝިޔާގެ ހުޅަނގު އުތުރު 293 ކިލޯމީޓަރު ދުރަށެވެ. ބިންހެލުން އައިސްފައިވާ ބިމުގެ 25 ކިލޯމީޓަރުގެ އަޑިއަށެވެ.\nބިންހެލުމާއި ގުޅިގެން ސުނާމީގެ އިންޒާރެއް ނެރެފައެއް ނުވެއެވެ. ބިންހެލުމުގެ ސަބަބުން އެއްވެސް ތަނަކަށް ނުވަތަ އެއްވެސް މީހަކަށް ގެއްލުމެއް ލިބިފައިވާކަމުގެ މައުލޫމާތެއް އަދި ލިބިފައި ނުވެއެވެ.\nއިންޑޮނޭޝިއާގެ މަގުތައް ރަތް ކުލައަށް ބަދަލުވެއްޖެ\nއިންޑޮނޭޝިއާގެ ސްކޫލްތަކަށް ދާއިރު ބުރުގާ އެޅުން މަޖުބޫރު ނުކުރެވޭ ގޮތަށް ހަދައިފި